U nedelju izmene u saobraćaju zbog 'Parade ponosa'\nIzvor: B92, 14.Sep.2018, 17:30\nU nedelju izmene u saobraćaju zbog "Parade ponosa"\nZbog održavanja manifestacije “Parada ponosa”, u nedelju od 10 do 20 sati, doći će do izmena u saobraćaju, navedeno je na sajtu Gradske uprave.\nZato će od 10.30 do 15.30 biti zatvorene ulice Kralja Milana, >> Pročitaj celu vest na sajtu B92 << Terazije, Kolarčeva, Trg republike, dok se od 10.30 do 20.30 zatvaraju za saobraćaj ulice Vase Čarapića, Studentski trg, Uzun-Mirkova, od Kralja Petra do Studenstkog trga, i Braće Jugovića, od Francuske do Studentskog trga.\nNa linijama javnog prevoza doći će do delimičnih izmena od 10 do 20 sati. Tako će polazno stajalište za linije 19, 21, 22, 29 i 31 biti stajalište za linije 37 i 44 „Trg republike”. Trolejbusi sa linija 28 i 41, kojima će polazno stajalište biti „Makedonska”, biće preusmereni na liniju 40.\nOve linije od 15 sati biće vraćene na redovne trase do Ulice Vase Čarapića. Po završetku manifestacije, od 20 sati uspostvlja se redovan režim rada autobuske linije 31 i trolejbuskog saobraćaja. Tramvaji sa linija 3L i 12L, umesto Resavskom ulicom, saobraćaće preko Trga Slavija. Autobuske linije 24, 26, 37 i 44 od 10 do 15 sati saobraćaće u oba smera ulicama Cara Dušana, Džordža Vašingtona, Takovskom i dalje redovnom trasom.\nLinija 27 menjaće trasu i prolaziti ulicama Braće Jugovića, Bulevarom despota Stefana, Džordža Vašingtona, Takovskom, Bulevarom kralja Aleksandra i dalje redovnom trasom. Autobusi na liniji 96 saobraćaće Bulevarom despota Stefana, Braće Jugovića pored Doma vojske, Francuskom, Džordža Vašingtona i dalje redovnom trasom.\nZbog zamene visokonaponskog kabla u Karađorđevoj ulici, između Ekonomskog fakulteta i Savskog trga, za vikend će doći do izmene u tramvajskom saobraćaju u tom delu grada.\nTako će tramvaji na liniji 2 saobraćati na relaciji: Pristanište - Dorćol - Vukov spomenik - Trg Slavija - Glavna železnička stanica - Gospodarska mehana.\n“Sedmica” će saobraćati na relaciji: Ustanička - Dorćol - Pristanište - Novi Beograd (Blok 45), da “devetka” trasom: Banjica - Glavna železnička stanica - Gospodarska mehana, navedeno je sa sajtu Gradske uprave.\nVozila na liniji 11 ići će redovnom trasom, dok će tramvaji sa oznakom 12L saobraćati na relaciji: Omladinski stadion - Glavna železnička stanica - Gospodarska mehana.\nUključenje tramvaja na trase, sa svih linija, i isključenje za Depo “Sava” biće moguće samo preko Pristaništa i Dorćola, a na izmenjenom delu trase vozila će koristiti postojeća stajališta linija gradskog prevoza.\nRedovan režim saobraćaja se uspostavlja u ponedeljak, na svim linijama, osim na liniji 2, pa će tramvaji sa unutrašnjeg kruga i dalje saobraćati na relaciji: Pristanište - Dorćol - Vukov spomenik - Trg Slavija - Glavna železnička stanica - Gospodarska mehana.\nRadove na zameni visokonaponskog kabla u Krađorđevoj izvodiće Elektromreža Srbije.\nKako se navodi u saopštenju Sekretarijata za poslove odbrane, vanrednih situacija, komunikacije i koordinaciju odnosa sa građanima, tramvaji marke KAF biće zamenjeni drugim tipom vozila.


Ahmadinejad - Američki izvještaj pobjeda Irana nad svjetskim silama\nŠef Međunarodne agencije za atomsku energiju Mohamed ElBaradei je izjavio da novi američki obavještajni izvještaj o nuklearnom programu Irana, toj zemlji nudi novu mogućnost da dokaže da je nuklearni program namijenjen u mirnodopske svrhe. On je danas, tokom posjete Brazilu, rekao da je američki izvještaj u skladu s procjenama koje su o iranskom nuklearnom programu sačinili predstavnici i stručnjaci agencije na čijem je čelu.\nU američkoj obavještajnoj procjeni koja je objavljena ove sedmice, navodi se da je Iran zaustavio tajni program razvoja nuklearnog oružja prije četiri godine, što je kontradiktorno navodima Bushove administracije da Teheran aktivno nastoji proizvesti nuklearno oružje.\nIranski predsjednik Mahmud Ahmadinejad je danas rekao da je američki izvještaj pobjeda Irana nad svjetskim silama. On je također rekao da se Iran neće povući ni za jedan korak unazad u svojim nastojanjima da razvije mirnodopsku nuklearnu tehnologiju. Američka državna tajnica Condoleezza Rice je, međutim, danas istakla da će Washington i dalje vršiti pritisak za treći krug sankcija UN protiv Irana, kako bi mu bilo onemogućeno da nastavi nabavljati tehnologiju za obogaćivanje uranijuma.


12.06.2021 u 17:54\nMotociklista udario pešaka kod Hrama Svetog Save\nJedna osoba povređena je danas u saobraćajnoj nesreći u blizini Hrama Svetog Save u Beogradu, kada je na nju naleteo motociklista. Nesreća se dogodila oko 16.30, na uglu Krušedolske ulice i Bulevara osobođenja na Vračaru, a pešak je prevezen u Urgentni centar, prenosi Beta.\nAutobus na stanici usmrtio šest ljudi\nJEKATERINBURG – U ruskom gradu Lesnoj danas je došlo do saobraćajne nesreće kada je autobus udario u autobusku stanicu i usmrtio šest ljudi, dok je povređeno 15, saopštili su lokalni zvaničnici, javlja TAS S. Autobus je vozio radnike fabrike u Lesnoju, koji se nalazi na oko 230 kilometara severno od glavnog grada regiona Sverdlovsk, Jekaterinburga, odnosno na oko 1.350 kilometara istočno od Moskve. Lokalni zvaničnici su saopštili da je došlo do kvara na kočnicama autobusa, koji se zabio u kapiju fabrike i u obližnju autobusku stanicu, prenosi Tanjug. Ruska policija je pokrenula krivičnu istragu.\nAutomobilom usmrtio devojku, prijava protiv vozača\nNOVI SAD - Policija će podneti krivičnu prijavu protiv dvadesetjednogodišnjaka iz Sremskih Karlovaca, osumnjičenog da je automobilom usmrtio vršnjakinju iz Petrovaradina, saopšteno je danas. On je sinoć kolima naleteo da devojku dok je prelazila kolovoz van pešačkog prelaza. Devojka je podlegla povredama u Kliničkom centru Vojvodine, prenosi Tanjug.


Projekat »Stop sivoj ekonomiji« – ZZZCG\nProjekat »Stop sivoj ekonomiji«\nUpravni odbor Zavoda za zapošljavanje Crne Gore je početkom maja ove godine donio odluku o finansiranju Pilot projekta »Program osposobljavanja i zapošljavanja mladih na poslovima sprečavanja sive ekonomije«.\nPilot projekat je pripremljen u skladu sa smjernicama za sprečavanje sive ekonomije na tržištu rada, kao i smjernicama i ciljevima nacionalnih strategije zapošljavanja i razvoja ljudskih resursa, ekonomskog i regionalnog razvoja Crne Gore.\nU realizaciji Projekta učestvuju Ministarstvo rada i socijalnog staranja, Ministarstvo finansija, Ministarstvo unutrašnjih poslova, Zavod za zapošljavanje Crne Gore, Poreska uprava i Uprava za inspekcijske poslove.\nCiljnu grupu programa čini nezaposlena lica sa stečenim visokim obrazovanjem, životne dobi do 29 godina i sa radnim iskustvom u najkraćem trajanju od devet mjeseci.\nProgramske aktivnosti su usmjerene na osposobljavanje i zapošljavanje mladih na poslovima pružanja tehničke podrške i pomoći pri registraciji poreskih obveznika, obveznika doprinosa i osiguranja, kontroli ispravnosti registracionih prijava i rješenja o registraciji, primjeni pozitivnih poreskih propisa, prijemu i obradi poreskih prijava, obradi i sređivanja poreskih evidencija, radu call centara, realizaciji Projekta „Budi odgovoran“ i drugim poslovima.\nOčekuje se da će realizacija projekta započeti 8. Avgusta.\nOdabrani kandidati će biti obavješteni o radnom angažmanu nakon donošenja odluke o izboru od strane projektnih partnera.\nRang lista testiranih kandidata


košarka - Srpskainfo\nsport 17 sati\nSrpski trener Zoran Lukić zvanično je novi selektor košarkaške reprezentacije Rusije, objavio je savez.\nNBA bira 75 najboljih igrača u istoriji: Na listi Adetokumbo, Durent, Harden, Džejms...\nIz NBA lige su počeli sa predstavljanjem imena 75 najboljih igrača u istoriji ovog takmičenja.\nŠANSA ZA DOGOVOR Sutra novi sastanak čelnika KS BiH\nUpravni odbor Košarkaškog saveza Bosne i Hercegovine imaće novu sjednicu sutra u 12 časova.\nMagiju NBA lige doživite u novoj sezoni, koja će biti uzbudljiva ne samo po velikom broju nevjerovatno dobrih timova koji pretenduju na sam vrh već i zato jer je u pitanju jubilarna 75. sezona u kojoj će se posebno evocirati uspomene na najveće uspjehe i odati počast najboljim ekipama i igračima.\nKošarkaši Milana i Barselone ne znaju za poraz u Evroligi! Armani Milano je produžio krizu šampiona Efesa , dok su se Katalonci provukli u Monaku.\nKORAK DO WNBA Sestra Luke Mitrovića krči put ka zvijezdama\nLuka Mitrović se ovog ljeta vratio na Mali Kalemegdan i od starta sezone je pokazao da će biti od velike koristi Dejanu Radonjiću.\nKošarkaški savez Srbije organizovaće kontrolne treninge kandidata za seniorsku reprezentaciju, koji će se održati u Beogradu 18. i 19. oktobra 2021. godine. Okupljanje igrača je predviđeno za 17. oktobar u 20.00 časova u hotelu „Kraun Plaza“ u Beogradu.\nPOZIV NA KOMPROMIS Đurđević: Prvenstvo BiH nije moguće privatizovati\nPredsjednik Košarkaškog saveza Republike Srpske Aleksandar Đurđević uputio je otvoreno pismo kancelariji, Upravnom odboru Košarkaškog saveza Bosne i Hercegovine, kao i generalnom sekretaru Ameru Čolanu u kojem ih poziva da riješe problem.\n"Natalija je MVP porodice, a ja sam beskoristan" Jokić priznao da se nije snašao u ulozi oca (VIDEO)\n"ZAJEDNO" Miško Ražnatović je ovako najavio buru u evropskoj košarci\nJedan od najpoznatijih košarkaških agenata Miodrag Miško Ražnatović najavio je velike promjene u evropskoj košarci.\nFANTASTIČNA ZVEZDA Beograđani granitnom odbranom zaustavili Makabi\nFantastična partija Crvene zvezde za prvu pobjedu u novoj sezoni Evrolige. Beograđani su odigrali nestvaran meč i savladali su Makabi 75:63. Održali su defanzivnu kliniku svom rivalu i od prvog do posljednjeg minuta bili u prednosti.\nKRAJ VELIKE KARIJERE Pau Gasol se oprostio od košarke\nDOBRE VIJESTI Lazarević nije doživio težu povredu\nDobre vijesti za navijače Crvene zvezde. Nakon pregleda je utvrđeno da Stefan Lazarević nije doživio težu povredu prilikom pada u finišu derbija protiv Budućnosti.\nODGOĐEN MEČ Orlovi nisu otputovali u Makedoniju\nŠampion Bosne i Hercegovine ŽKK Orlovi nije otputovao u Sjevernu Mekedoniju na meč prvog kola regionalne WABA lige.\nPAT POZICIJA I dalje bez dogovora u košarkaškom savezu BiH\nKošarkaški savez BiH se nalazi u pat-poziciji. I dok se klubovi spremaju za start lige, članovi Upravnog odbora KS BiH ne mogu da se dogovore ni oko prošle, ni oko nove sezone.


Bosna i Hercegovina na začelju je među zemljama u regionu kada je u pitanju životni standard, ali uprkos svim negativnim pokazateljima i krizi u kojoj se većina građana nalazi, na bh. cestama mogu se vidjeti skupocjeni automobili koji koštaju i po nekoliko stotina hiljada maraka.\nPrema podacima Uprave za indirektno oporezivanje (UIO) BiH, za deset mjeseci ove godine u našu zemlju uvezena su vozila ukupne vrijednosti veće od 700 miliona maraka, za koje je plaćeno više od 154 miliona KM dažbina.\nSudeći prema ovim podacima, za pojedince u našoj zemlji nema krize, a to pokazuje i lista deset najskupljih automobila uvezenih u BiH u ovoj godini. Tako se među njima našao skupocjeni Ferrari 488 Spider koji je plaćen 386.200 KM, a za koji su dažbine koštale 65.800 KM. Tu su i Tesla model S, Mercedes S 500, Porche 911 Targa…\nAutomobili koji su se našli na listi deset najskupljih koštali su ukupno 2.665.514 KM, a dažbine za njih iznosile su 471.004 KM.\nZa deset mjeseci ove godine u našu zemlju uvezno je 49.300 polovnih automobila i 9.231 novi, a prema podacima UIOBiH, najčešće zemlje porijekla su Njemačka, Francuska, Češka, Velika Britanija i Japan. A omiljene marke automobila su WV, Audi, BMW, Škoda, Peugeot i Hyundai, navode iz UIOBiH.- piše avaz.


Vladajuće stranke i opozicija različito o Statutu | Autonomija\nVladajuće stranke i opozicija različito o Statutu\nPredstavnici vladajućih stranaka u skupštini Vojvodine najavili su danas da će podržati nacrt Statuta pokrajine, do…\nPredstavnici vladajućih stranaka u skupštini Vojvodine najavili su danas da će podržati nacrt Statuta pokrajine, dok su predstavnici opozicije naveli da on ima mnogo manjkavosti i da ga neće podržati. Šef poslaničke grupe Za evropsku Vojvodinu u pokrajinskom parlamentu Dragoslav Petrović rekao je da će usvajanjem novog Statuta Vojvodine biti stvorene velike mogućnosti za dalji ekonomski razvoj pokrajine. „Proširenjem nadležnosti Vojvodine, povećanjem efikasnosti rada njenih organa i načinom raspolaganja sredstvima, biće omogućeno da se mnoge stvari mogu efikasnije rešavati na nižem nivou, rekao je Petrović novinarima u Skupštini Vojvodine.\nPredsednik Saveza Vojvođanskih Mađara Ištvan Pastor rekao je da je predlogom Statuta Vojvodine „maksimalno iskorišćen ustavno – pravni okvir (Srbije) i njegove odredbe“. „Kritičari koji tvrde da je ovo separatistički predlog Statuta nisu u pravu“, rekao je Pastor novinarima.\nŠef poslaničke grupe Lige socijaldemokrata Vojvodine (LSV) Branislav Bogaroški najavio je da će ta stranka glasati za novi Statut Vojvodine, jer je on, kako je naveo, urađen na osnovu nacrta LSV iz novembra 2007. godine. On je dodao i da su dva amandmana na predlog Statuta Vojvodine koji je uputila LSV prihvaćena, kao i da je stranka ostale amandmane povukla.\nPotpredsednik Skupštine Vojvodine Branislav Mitrović iz G17 plus rekao je da sve dosadašnje kritike na predlog Statuta Vojvodine ukazuju na to da oni koji ih upućuju ne poznaju Ustav Srbije.\nŠef opozicione poslaničke grupe DSS Borko Ilić rekao je da je ta stranka zajedno sa Novom Srbijom (NS) podnela 68 amandmana na predlog Statuta Vojvodine. „Ovakav Statut otvara mogućnosti za sukob između izvršne vlasti u Beogradu i Novom Sadu i nije dobar ni za građane Srbije, ni za građane Vojvodine“, ocenio je Ilić. Dodao je da će ovim Stautom „ekstremno“ poskupeti život u Vojvodini jer on predviđa uvođenje „nove glomazne i neefikasne administracije koja će raditi u interesu političkih partija koje su na vlasti, a ne u interesu Vojvodine“.\nŠef poslaničke grupe Srpske radikalne stranke (SRS) Milorad Mirčić je rekao da je „ovo trenutak kada se donosi jedan akt koji ima sve karakteristike buduće federalizacije Srbije“. „Predlog Statuta ima neke odredbe koje znače državnost a u krajnjem slučaju njegov cilj je separatistička politika čiji je nosilac DS, tako što će se pripremiti svi preduslovi za odvajanje dela teritorije Srbije, u ovom slučaju Vojvodine“, izjavio je Mirčić.\nŠef poslaničke grupe Napred Srbijo Igor Mirović rekao je novinarima da ta stranka neće glasati za predlog novog Statuta, jer on ima mnogo manjkavosti i u političkom i u pravnom smislu. U Skupštini Vojvodine u toku je rasprava o predlogu nacrta Statuta Vojvodine.


Trpeza od pirinca - Alen Berenbom (77429207) - Limundo.com\nTrpeza od pirinca - Alen Berenbom\nBroj aukcije: 77429207\n(20. maj 2019, 20:15h)\nLokacija: Aleksinac, Aleksinac, Srbija\nzdavač:\tOdiseja, 2005\nRoman Trpeza od pirinča govori o životu umetnika u postrevulicionarnoj Kini, koji se odvija u stegama tradicije i totalitarnog režima. Minh Ho i njene kolege na filmskoj akademiji snimaju filmove bez filmske trake. NJen otac sprema gozbe od pirinča napravljenog od svile i papira. Kako njihova dela ostaju neopredmećena, čvrsti estetički stavovi predstavljaju jedino uporište realnosti. U svetlosti neočekivano otkrivene istine o ljubavi njenih roditelja i tragičnoj sudbini majke, menja se čitav život mlade Minh Ho.\nU živo pripovedanom romanu savremenog belgijskog pisca Alena Berenboma, punom obrta, sudaraju se Istok i Zapad, strast i tiranija, realnost i virutelno postojanje, da bi na kraju našli pomirenje kroz ljubav i umetnost.


Raspisan Javni poziv za investicije u preradu i marketing u sektoru proizvodnje jakih alkoholnih pića, prijave od danas do 15. aprila - POLJOPRIVREDNIK specijalizovani list za selo\nEvropski nivo najkvalitetnijih grla\nMeđu zdravim proizvodima i organska čokolada\nRaspisan Javni poziv za investicije u preradu i marketing u sektoru proizvodnje jakih alkoholnih pića, prijave od danas do 15. aprila\nDatum kreiranja utorak, 01 mart 2022 15:25\nMinistarstvo poljoprivrede, šumarstva i vodoprivrede – Uprava za agrarna plaćanja, raspisalo je Javni poziv za podnošenje zahteva za ostvarivanje prava na podsticaje za investicije u preradu i marketing poljoprivrednih i prehrambenih proizvoda u sektoru proizvodnje jakih alkoholnih pića za 2022. godinu.\nZahtev za ostvarivanje prava na podsticaje podnosi se u periodu od 1. marta do 15. aprila 2022. godine, preko Pisarnice republičkih organa uprave ulica Nemanjina broj 22-26, Beograd, ili poštom na adresu: Ministarstvo poljoprivrede, šumarstva i vodoprivrede – Uprava za agrarna plaćanja, Bulevar kralja Aleksandra br. 84, 11050 Beograd,\nPravo na podsticaje može se ostvariti za prihvatljive investicije i troškove, koji su u potpunosti realizovani u periodu od 15. novembra 2020. godine, kao i za one koji budu realizovani pod uslovima, na način i u roku određenim rešenjem kojim se korisniku podsticaja odobrava realizacija prihvatljivih investicija i troškova. Za opšte troškove pravo na podsticaje može se ostvariti ako su realizovani i u periodu od 1. januara 2018. godine, pa do isteka roka za realizaciju prihvatljivih investicija i troškova određenog rešenjem.\nVrednost prihvatljive investicije treba da bude veća od 400.000 dinara. Najviši ukupni iznos podsticaja koji korisnik podsticaja može da ostvari u jednoj kalendarskoj godini je 15.500.000 dinara.


Чланови КК „Спартанци 026“ освојили 17 медаља на турниру у Младеновцу – Паланачке новине\nČlanovi KK „Spartanci 026“ osvojili 17 medalja na turniru u Mladenovcu\nNa Međunarodnom turniru „Noć šampiona“ , koji je održan u Mladenovcu, članovi Karate kluba „Spartanci 026“ osvojili su 17 medalja, deset zlatnih, tri srebrne i četiri bronzane, i zauzeli treće mesto u generalnom plasmanu.\nZlatne medalje su osvojili Iva Pešić kate apsolutni i kate klasa, Danica Banković kate apsolutni, kate klasa i borbe +40., Milica Pavlović kate klasa, Luka Šavle kate klasa, Mia Stojilović kate klasa, Nevena Cvetanović borbe – 54 kg. i Nina Ranković kate klasa.\nSrebrne medalje osvojili su Isidora Simić kate klasa, Vasilije Jakovljević kate apsolutni i Nikolina Dimić kate klasa, a bronzane Nikolina Vračar kate klasa, Nina Ranković borbe – 36 kg., Aleksandra Petrović borbe – 40 kg. i Dušan Petrović kate klasa.\nSestre Katanić u dresu „Crvene zvezde“ juniorske prvakinje Srbije\nNext story Na Sajmu knjiga u Beogradu održana promocija knjiga „Tri sile pritisle Srbijicu“ „Srbijico, dušo gorka“ i „Kad su vojske prolazile“ autora Dragutina Paunića i Milije Đorđevića\nPrevious story Karatisti „Goše“ osvojili 21 medalju na turnirima u Nišu i Mladenovcu


Vulin: Nova oprema i naoružanje Odsjeku za policijsko hapšenje – Borba\nVulin: Nova oprema i naoružanje Odsjeku za policijsko hapšenje\nMinistar unutrašnjih poslova Aleksandar Vulin je u Nastavnom centru Makiš u Beogradu obišao pripadnike Odsjeka za policijsko hapšenje Službe za borbu protiv organizovanog kriminala i prisustvovao vježbi u kojoj su prikazali sposobnosti u savladavanju opasnih kriminalaca.\nKako je saopšteno iz MUP-a Srbije, Vulin je istakao da pripadnici ovog odsjeka učestvuju u hapšenjima visokog rizika, izlažu svoj život opasnostima i čine sve kako bi u saradnji sa drugim organizacionim jedinicama MUP-a sklonili kriminalce sa ulica i osigurali bezbjednost građana.\nU poslednja tri mjeseca rekao je Vulin, procesuirano je devet organizovanih kriminalnih grupa i uhapšeno 78 osoba osumnjičenih da su bili njihovi članovi i u svim tim hapšenjima učestvovali su pripadnici ove jedinice.\nOn je posebno pohvalio rad pripadnika ove jedinice na hapšenju pripadnika organizovane kriminalne grupe koju su predvodili Veljko Belivuk i Marko Miljković.\n– Ministarstvo unutrašnjih poslova nastaviće da ulaže u poboljšanje uslova rada ovih ljudi, kroz nabavku nove opreme i naoružanja, jer ulaganjem u njih ulažemo u našu bezbjednost – naglasio je Vulin.\nMinistra unutrašnjih poslova, tokom ove posjete, pratili su direktor policije Vladimir Rebić i načelnik SBPOK Ninoslav Cmolić.\nDPS trlja ruke: Zadovoljni potezom Krivokapića i opstankom SDT-a i Katnića\nPutin: Ne smije se dozvoliti spoljno miješanje u parlamentarne izbore u Rusiji


Dragan Čavić kaže da mjere OHR-a bude radikalizam u SDS-u\nNiz mjera koje je u posljednje vrijeme donio visoki predstavnik za BiH protiv Srpske demokratske stranke predstavljaju klasičan čin političke odmazde zbog stavova ove partije, posebno u vezi reforme policije. Ovim odlukama SDS je implicitno zabranjen pošto zbog blokade bankovnih računa nije u mogućnosti da izvršava bilo kakve finansijske obaveze, što praktično znači da se ova stranka ne može registrovati za bilo koje izbore.\nIzjavio je ovo danas u Banjaluci lider SDS-a, predsjednik Republike Srpske, Dragan Čavić u pauzi zasijedanja Predsjedništva ove partije. On je istakao da ovakvi postupci međunarodne zajednice bude radikalizam u SDS-u koji nije moguće zaustaviti najavljujući određene mjere kao odgovor na pritiske iz OHR-a.\nČavić je istakao da će konkretne mjere biti poznate nakadno naglašavajući da se od SDS-a više ne može očekivati bilo kakva saradnja dok ne bude stavljen u isti položaj kao i ostale partije u BiH. Potpredsjednik SDS-a, Mladen Bosić je precizirao da ova partija pod postojećim pritiscima neće učestvovati u donošenju bilo kakvih odluka ali nije saopšteno da li to znači i odustajanje predstavnika SDS-a, članova Vlade Republike Srpske, od nastavka pregvora o reformi policije u B i H.\nČelnici Srpske demokratske stranke danas su pozvali predstavnike ostalih bosanskohercegovačkih partija da se solidarišu sa ovom strankom zbog, kako su poručili, kršenja ljudskih prava i političkih sloboda suprotnih mnogim evropskim konvencijma, koje sprovodi OHR.


Ispunjeni uslovi za ukidanje rijalitija?\nNaslovna Info Srbija Ispunjeni uslovi za ukidanje rijalitija?\nFoto: Ilustracija morguefile.com\nNa predlog zakona o ograničavanju rijalitija odgovor je stigao iz Skupštine Srbije, tačnije od predsednice Maje Gojković, koja je poručila da obrazloženje treba da se doradi, uz ocenu da broj verifikovanih potpisa (36.316) ispunjava Ustavom propisan uslov.\nPredlagači Srbija u pokretu i Udruženje za zaštitu ustavnosti i zakonitosti kažu u saopštenju za medije da će do ponedeljka 16. decembra dostaviti obrazloženje koje se traži, a nakon čega smatraju da više nema formalnih prepreka za usvajanje predloga, zašta su ostavili rok do četvrtka 19. decembra, kada očekuju da se iz Skupštine zvanično odgovori.\nSrbija u pokretu i Udruženje za zaštitu ustavnosti i zakonitost predlogom zakona traže da se ograniče rijaliti programi i uvede pola sata kulturnog programa za decu ili da se smene članovi REM-a.\nU saopštenju se navodi da je zahtev za ograničavanje rijaliti programa potpisalo 42.852 građana, kao i da postojeći zakonski okvir nije u stanju da implementira sadašnji sastav REM-a. Napominju i da predlog zakona koji je podnelo 30.000 građana ne mora da prođe javnu raspravu, mada predlagači ni to ne isključuju, a u saopštenju se posebno ističe da su predlog podržali pravni eksperti, psiholozi, kao i stručna služba Ministarstva kulture, ali i predsednik odbora za kulturu Narodne skupštine Mirko Krlić.\nSrbija u pokretu i Udruženje za zaštitu ustanovsti podsećaju da su ove godine podnosili više prijava REM-u zbog promovisanja nasilja (brutalnog prebijanja žena, unošenja pištolja, više tuča), ali i nadrilekarstva sa (prema pisanju medija) smrtnim ishodnom, kao i govora mržnje (vređanje profesora Danijela Sinanija).\nTakođe je, kako navode, prekršen je Zakon nedostavljanjem informacija od javnog značaja u vidu nedostavljanja dokumentacije na osnovu koje su TV HAPPY i PINK dobile nacionalnu frekvenciju.\nPrethodni tekstUgroženost slatkovodne ribe olovnom sačmom (VIDEO)\nSledeći tekstImati psa je dobro za zdravlje: Izdržljiviji ste, imate jače srce\nNa godišnji iz 2020. godine, može i u 2022. godini\nVlada: Predlozi za rešenje položaja radnika na internetu; Frilenseri: predlog Vlade neprihvatljiv


„Nemam ništa više da dodam. Čekamo izveštaj tužilaštva i policije i to je sve“, rekao je Mladenović novinarima.\nMladenović je danas posetio Gerontološki centar Beograd na Bežanijskoj kosi gde je prisustvovao manifestaciji „Naša priča“ povodom proslave dana ustanove.\nPovodom 63. godišnjice postojanja tog centra, Mladenović je kazao da grad tu ustanovu smatra važnom institucijom u kojoj 1.300 zaposlenih radi „herojski posao“ time što brine za više od 10.000 korisnika.\n„Čestitam Gerontološkom centru Beograd dan tog centra i želim im uspešan rad“, kazao je on i dodao da je grad Beograd ponosan što učestvuje u radu tog centra.\nDirektorka centra Suzana Mišić kazala je da se ta ustanova pre svega bori protiv rušenja steretipa o starijima, „o tome da su oni obaveza, jer su nemoćni“.\n„Mi smo tu da pokažemo da ljudi u svakom životnom dobu uz pomoć profesionalaca mogu dati svoj maksimu i postići nemoguće“, kazala je ona i dodala da brinući o najstarijim gradjanima Beograd brine o svojoj budućnosti.


Mina Kostić progovorila o tuči sa koleginicom: "Dirala je tamo gde ne treba!" - BIGportal.ba\nSukobi na estradi su veoma česta pojava, ali zaista je retko da verbalna svađa, preraste i u fizički obračun. Ipak, jedan ovakav se dogodio pre skoro 13 godina, kada su se na snimanju “Granda”, potukle Mina Kostić i Indira Aradinović Indy.\n-Tada sam bila jako u lošoj situaciji. Dirala je tamo gde ne treba, verovatno je neko savetovao. Meni je jako žao zbog toga što se desilo i sigurno da se neko stidi zbog toga – izjavila je Mina u emisiji “Ekskluziv”.


ODELJENJE ZA FIZIOLOGIJU I PATOLOGIJU REPRODUKCIJE\nNa osnovu važećeg Zakona o veterini Veterinarski specijalistički institut je u obavezi da u svom sastavu ima stručnjaka specijalistu iz oblasti fiziologije i patologije reprodukcije, steriliteta i veštačkog osemenjavanja. Zato u organizacionoj šemi Sektora za zdravstvenu zaštitu životinja VSI „POŽAREVAC“ postoji i radi odeljenje za fiziologiju i patologiju reprodukcije.\nŠef odeljenja za fiziologiju i patologiju reprodukcije\nOvo odeljenje ima obavezu da prati poremećaje reprodukcije domaćih životinja. Pravilnikom koji je predviđen i treba da se uskoro donese jasno su definisane obaveze i prava svih učesnika u reprodukciji .\nPojava pobačaja u raznim fazama graviditeta može ukazati na pojavu zaraznih bolesti koje mogu biti i zoonoze, a mogu biti prouzrokovane nepravilnom ishranom, neispravnom hranom, negom i smeštajem. Doktoru veterinarske medicine na terenu je neophodna podrška laboratorija i pomoć specijalista iz ovih bolesti da bi se došlo do tačne dijagnoze.Sterilitet – jalovost goveda, ali drugih životinja takođe je prisutan u praksi doktora veterinarske medicine. Neuspešno osemenjavanje posle tri pokušaja i primenjene terapije, je indikacija da se angažuje specijalistička služba u postavljanju tačne dijagnoze. Na zahtev korisnika- vlasnika velikih farmi mora se hitno reagovati i sprečiti mogućnost pojave velikih šteta koje mogu nastati neblagovremenim reagovanjem.\nPoremećaji zdravstvenog stanja vimena koje je pre svega deo sistema za reprodukciju ali i organ za proizvodnju mleka, kao osnovne proizvodnje, mogu biti uzrok velikih gubitaka pa i gašenja proizvodnje. Visoko selekcionisana goveda za proizvodnju velikih količina mleka moraju biti u optimalnim uslovima ishrane, nege, smeštaja i muže. Ne može se tolerisati inprovizacija. Svaki poremećaj u sekreciji mleka mora biti alarm za preduzimanje svih, pre svega laboratorijskih analiza uz obaveznu konsultaciju specijaliste iz ove oblasti. Samo timskim radom sa uključivanjem specijalističke službe može se doći do tačne dijagnoze i terapije.\nOsim mikrobioloških analiza (koje obavlja Sektor za laboratorijska ispitivanja u VSI Požarevac), sve više se javlja potreba za drugim laboratorijskim analizama: krv, mokraća, hormoni, biohemijski parametri i drugo kao indikatora poremećaja reprodukcije. U ekstenzivnim uslovima proizvodnje ovo je bilo malo zanačajno, jer je vlasnik poznavao svako grlo i mogao da uoči poremećaje na vreme, ali danas sa intenziviranjem proizvodnje, velikim brojem jedinki, samo preventivni pregledi mogu sprečiti nastanak velikih šteta .\nPo zahtevu za uslugu u odeljenju za fiziologiju i patologiju reprodukcije vrši se cito-morfološki i mikrobiološki pregled semena priplodnjaka koji se koriste za veštačko osemenjavanje ili služe za prirodni pripust. Kvalitet i ispravnost semena za veštačko osemnjavanje je osnova uspešne reprodukcije u procesu proizvodnje.\nPrimena ultrazvučne dijagnostike graviditeta i drugih poremećaja reprodukcije je omogućena nabavkom savremenog terenskog ultrazvučnog aparata ali je primena kod pasa i mačaka limitirana zbog nedostatka prostorije sa savremenim stolom. Sada se ultrazvučni pregledi na graviditet svinja rade na farmama u periodu od 22-28 dana graviditeta. Pregled kod ovaca se pouzdano radi posle 34 dana graviditeta.\nVeoma značajno mesto odeljenje za fiziologiju i patologiju reprodukcije zauzima u edukaciji kako proizvođača tako i doktora veterinarske medicine. Učešćem u radu na značajnim stručnim skupovima i izradi projekata koje finansira Uprava za veterinu i Ministarstvo poljoprivrede,vodoprivrede i šumarstva dolazi se do podataka koji mogu biti od suštinskog značaja za sprečavanje poremećaja reprodukcije i velikih šteta.


Beta 19. maja 2021. 19:30\nPrva kineska sonda koja je sletela na Mars prošle nedelje u istorijskom poduhvatu poslala je na Zemlju prve „selfije“ sa crvene planete.\nKineska sonda Džurong stigla je na Mars nekoliko meseci posle poslednje američke sonde koja je stigla na površinu Marsa „Persevirans“ (Perseverance) što je proslavljeno u Kini kao važna etapa na kineskom putu da postane svemirska supersila.\nPredvidjeno je da vozilo radi tri meseca, tokom kojih će praviti slike i prikupljati podatke o lokalnoj geografiji.\nKina je prešla dug put da sustigne Rusiju i SAD čiji astronauti imaju decenije iskustva u istraživanju svemira. Ona je uspešno lansirala prvi modul svoje buduće svemirske stanice prošlog meseca. Nada se da će ta stanica moći da primi prve ljudi do 2022. godine, a zatim Kina ima ambicije da pošalje ljude na Mesec.


41. zasedanje komiteta Manival, 9 – 12. april 2013. godine - Uprava za sprečavanje pranja novca\nPočetna > Aktivnosti > Vesti > 41. zasedanje komiteta Manival, 9 – 12. april 2013. godine\nU periodu od 9. do 12. aprila 2013. godine, u Strazburu se održava 41. redovno zasedanje komiteta Manival.\nŠef delegacije Republike Srbije je direktor Uparve, gospodin Aleksandar Vujičić. Delegaciju Republike Srbije čine predstavnici Ministarstva pravde i državne uprave, Ministarstva unutrašnjih poslova, Narodne banke Srbije i Uprave za sprečavanje pranja novca.\nTokom zasedanja komiteta, delegacije država članica predstaviće ostvarene rezultate u oblasti sprečavanja pranja novca i finansiranja terorizma ostavrenih u periodu od prethodnog zasedanja komiteta.\nManival je komitet Saveta Evrope koji okuplja eksperte koji procenjuju usklađenost propisa država članica sa svim relevantnim međunarodnim standardima u oblasti borbe protiv pranja novca i finansiranja terorizma.


Srbija izuzetnim naporima postigla napredak Banjaluka.com\nSrbija izuzetnim naporima postigla napredak\nEvropski zvaničnici pozdravili su odluku Evropskog savjeta da dodijeli Srbiji status kandidata za članstvo u EU, navodeći da je Srbija izuzetnim naporima postigla napredak u dijalogu sa Prištinom.\nPredsjednik Evropskog savjeta Herman van Rompej rekao je na pres-konferenciji, nakon sastanka lidera EU u Briselu, da se Srbija ohrabruje da preduzme nove napore kako bi napredovala ka članstvu u EU i kako bi se nastavila dobra saradnja u regionu.\nKomentarišući spekulacije da je pravi razlog za rumunsku blokadu Srbije bio problem koji Rumunija ima sa prijemom u Šengensku zonu, Rompej je rekao da srpska kandidatura i ulazak u Šengensku zonu nemaju nikave veze, niti su u bilo kojem trenutku ta dva pitanja bila povezana.\nPredsjednik Evropske komisije Žoze Manuel Baroso pozdravio je odluku o dodjeljivanju statusa kandidata Srbiji , navodeći da je to dobra odluka, jer pokazuje da EU opstaje i da je i dalje vrlo privlačna.\n“Sljedeće godine ćemo pozdraviti nove članove i sve koji žele da pristupe članstvu”, rekao je Baroso.\nPrema ranijem pisanju beogradske štammpe, Srbija će iz evropskog budžeta, po dobijanju statusa kandidata za članstvo u EU, dobijati godišnje oko 260 miliona evra, što je za trećinu više novca nego što je do sada dobijala iz fondova.\nKandidatura će privući i strane direktne investicije, a najviše bi trebalo da profitiraju srpska poljoprivreda i regionalni razvoj.\nSrbija će moći da koristi nova bespovratna sredstva iz fondova za pretpristupnu pomoć (IPA). Evropski novac moći će da se koristi za više namjena nego do sada, a jedini problem je što će na veći dio tih sredstava morati da se čeka do 2014. godine.\nSticanjem statusa kandidata, Srbija će dobiti pravo da učestvuje u svih 26 programa EU, a očekuje se i dodatno interesovanje stranih investitora za dolazak u Srbiju.\nRanije je guverner Narodne banke Srbije /NBS/ Dejan Šoškić rekao da bi dobijanje statusa kandidata moglo da stabilizuje srpski dinar, koji je posljednjih dana dostigao najniže vrijednosti u odnosu na evro, odnsno 110 dinara za evro.\nProvalili i ukrali 200 litara rakije


Priština traži suspenziju dijaloga sa Beogradom\nKosovski parlament je usvojio rezoluciju u kojoj se zahtjeva suspenzija dijaloga sa Beogradom dok Ramuš Haradinaj ne bude pušten na slobodu, javlja B92, prenosi Patria.\nBivši komandant OVK je u pritvoru u francuskom gradu Kolmaru zbog potjernice koju je Srbija izdala za njim, tereteći ga za ratne zločine nad Srbima na Kosovu.\nRezoluciju su predložili poslanici Alijanse za budućnost Kosova, čiji je Haradinaj predsjednik, a podržale su je sve poslaničke grupe u parlamentu, osim Srpske liste, koja ne učestvuje u radu. Ukupno je 78 poslanika glasalo za, a jedan je bio protiv.\nU rezoluciji se poziva na suspenziju dijaloga sa Srbijom, dok Haradinaj ne bude pušten. Također, parlament u tom dokumentu, upućenom i na adresu Evropske unije, traži da “se ukinu sve Interpolove potjernice za političkim ličnostima sa Kosova koje je zatražila agresorska država Srbija”.\nHaradinaj je uhapšen 4. januara u Francuskoj, a odluka o tome da li će biti isporučen Srbiji ili pušten na slobodu biće donesena 6. aprila.


Demokratski predsednički kandidat Hilari Klinton i direktor FBI Džejms Komi\nNovi dokazi koji su doveli do toga da Federalni istražni biro ponovo otvori istragu demokratskog predsedničkog kandidata Hilari Klinton po svemu sudeći se odnose na slučaj takozvanog „sekstovanja“, odnosno slanja seksualno eksplicitnih SMS poruka Entonija Vinera, bivšeg kongresmena iz Njujorka koji je oženjen jednom od najbližih saradnica Hilari Klinton, Humom Abedin.\nIako je Komi ranije oštro kritikovao Klinton da je bila “izuzetno nepažljiva” u korišćenju imejlova, on je rekao da biro nije pronašao razloga za podizanje bilo kakvih optužnica protiv nje. Medjutim, u petak je Komi izjavio da su novi imejlovi koji potiču od Klinton ili se odnose na nju pronadjeni u jednom drugom, nepovezanom slučaju i da su “po svemu sudeći, od značaja za istragu”.\nVladini izvori navode da su se novi imejlovi pojavili kada su agenti pregledali elektronske uredjaje koje su koristili Viner i njegova supruga, u okviru istrage komunikacija bivšeg kongresmena sa 15-godišnjom devojkom u Severnoj Karolini.\nKlinton je u petak nastavila kampanju ne pominjući saopštenje FBI-a, ali je menadžer njene kampanje Džon Podesta doveo u pitanje Komijevo “neverovatno” saopštenje, sadržano u pismu koje je uputio grupi od osam republikanskih kongresmena i senator. Podesta je izjavio da bi Komi “odmah morao da američkoj javnosti pruži više informacija”, dodajući da je uveren da će ponovo otvorena istraga osloboditi Klinton svake krivice.\nLideri Republikanske partije su bili zadovoljni novim razvojem dogadjaja, koji vide kao potvrdu njihovih stalno ponavljanih pritužbi na praksu Hilari Klinton u rukovodjenju vladinim imejlovima na nestandardni način.\n“Niko nije očekivao ovo”, izjavio je jedan zvaničnik Stejt departmenta za Glas Amerike, ali je zamenik portparola Mark Toner rekao novinarima da će vladina agencija “svakako u potpunosti saradjivati” sa istragom FBI-a.\nPredsedavajući Predstavničkog doma i bivši predsednički kandidat Pol Rajan ocenio je da je FBI odavno trebalo da nastavi istragu. On je saoštio da je istragu “rezultat njene nesmotrene upotrebe privatnog imejl servera i odbijanja da iskreno saradjuje sa federalnim istražiteljima.”\nRepublikanski predsednički kandidat Donald Tramp reagovao je na vest dok je držao govor u Nju Hempširu, navodeći da mu je drago što će FBI “ispraviti užasnu grešku” koju je načinio ne nastavljajući da vodi istragu protiv Klinton.\nTramp je rekao da je skandal “veći od Votergejta”, špijunske afere koja je okončala predsedništvo Ričarda Niksona 1974. godine.


Robert Čerčman novi adut Vukova na poziciji glavnog trenera - Sportske vesti - Savremenisport.com\nNaslovna :: Sportske vesti ::\tRobert Čerčman novi adut Vukova na poziciji glavnog trenera\nTrofejni srpski klub iz Beograda i aktuelni viceprvaci Srbije — SBB Vukovi — predvodiće novi američki stručnjak Robert Čerčman sa privatnog katoličkog univerziteta u San Antoniju (The University of the Incarnate Word).\nRobert (eng. Robert Churchman) u beogradske Vukove donosi sedmogodišnje trenersko iskustvo koledž fudbala. Reč je o svestranom treneru koji je tokom karijere trenirao igrače na različitim pozicijama. Počeo je na Državnom univerzitetu „Sul Ross“ kao student završne godine studija kineziologije, u čijoj je ekipi bio trener defanzivne linije i asistent trenera specijalnih timova od 2011. do 2013. godine.\nMasterirao je na baptističkom univerzitetu „Istočni Teksas“, gde je u periodu od 2013. do 2016. radio i kao koordinator specijalnih timova te trener raning-bekova.\nPoslednja stanica uoči novog angažmana u Beogradu bio je pomenuti univerzitet u San Antoniju, gde je u timu Cardinals bio pomoćnik glavnog trenera.\nRobert Čerčman je, povodom dolaska u Vukove, izjavio da ne može biti uzbuđeniji zbog dolaska na čelo struke beogradskog tima.\n— Ovo je sjajna prilika za mene i ne bih bio ovde bez pomoći toliko ljudi. Želeo bih da se zahvalim predsedniku tima Goranu Nišaviću, kao i bivšem treneru Vukova Brajanu Mejperu zbog napora koji su uložili da se ova prilika ostvari.\nOn je SBB Vukove ocenio kao „ogromnu organizaciju“ s jakom istorijom uspeha.\n— Želimo da nadogradimo taj uspeh, dok razvijemo mudar, snažan i agresivan tim koji će se takmičiti za titulu šampiona, kako u domaćem prvenstvu, tako i na međunarodnoj sceni — poručio je novi glavni trener SBB Vukova.\nPored trenerskog iskustva, Amerikanac se u svojoj biografiji može pohvaliti i brojnim organizacionim odgovornim pozicijama, poput tehničkog/operativnog direktora koje je obavljao u ekipama od 2013. godine.\nRobert Čerčman će na poziciji glavnog trenera zameniti svog sunarodnika Malika Džeksona koji je protekle sezone doveo Vukove do Serbian Bowla.\nAutor: Slobodan Todorović


Bivši pilot mornarice - svjetlosna kugla iznad atomske elektrane\n3. oktobar, 2015.\nJedan od bivših poručnika mornarice SAD-a, Clarence R. "Bud" Clem, navodi kako je NLO nadgledao jednu od lokacija za proizvodnju plutonija u državi Washington tokom tri noći u januaru 1945. godine, to se desilo sedam mjeseci prije bombardiranja Hirošime i Nagasakija. Clem navodi kako je sa kolegama iz borbene eskadrile bio u potjeri za NLO-om sa Hellcat F6F borbenim avionom.\nU julu, 2014. godine, historičar Jan Aldrich je otkrio kako je njegova istraživačka grupa 1947 osigurala dokumente iz ere Drugog svjetskog rata, a koji se odnose na prelete "neidentificiranih aviona" preko Hanford područja. Jedan od njih, koji je datiran 23. januara, 1945. godine je bio namijenjen komandujućem generalu zračnih snaga u kojem stoji:\nOvdje imamo primjer službenog dokumenta koji navodi kako je neidentificirani avion letio iznad tajne elektrane za proizvodnju atomskog materijala u tri navrata tokom januara 1945. godine. Barem jedan od tih "aviona" je bio praćen na radaru i uspješno je uspio da izbjegne borbene avione mornarice SAD-a koji su bili poslani da ga presretnu.


Katarski dnevnik Al-Raya Al-Qatariye piše da je predsednik Recep Tayyip Erdoğan kazao da se Turska neće pokoriti ucenama i pretnjama.\nDnevnik Al-Zeman iz Iraka prenosi da je izveden raketni napad u blizini američke ambasade u glavnom gradu Bagdadu.\nOmanski dnevnik Al-Watan piše da je Bahrein zabranio ulazak osobama iz 16 zemalja zbog korona virusa.\nDnevnik Le Matin piše da je osoba koja je u Francuskoj trgovala lažnim certifikatima o vakcini protiv Covid-19 osuđena na 1 godinu zatvora.\nDnevnik Le Figaro prenosi da prema jednoj studiji, jedna trećina onih koji su pušteni iz zatvora ponovno se vraćaju kriminalu sledeće godine.\nNemački ZDF piše da je broj poginulih u eksploziji u postrojenju spaljivana čvrstog otpada u hemijskoj fabrici u Nemačkoj porastao na 5.\nTelevizijska kuća ARD prenosi da je julska inflacija u Nemačkoj dostigla najviši nivo u poslednjih 13 godina i povećala se za 3,8 posto u odnosu na isti period prethodne godine.\nDnevnik Zeit piše da će u Izraelu stariji od 60 godina dobiti treću dozu Pfizera/BioNTech-a.\nRuski portal Lenta.ru prenosi da će ruska svemirska agencija Roskosmos istražiti situaciju oko spajana ruskog modula "Nauka" sa Međunarodnom svemirskom stanicom (ISS), a čiji su se motori automatski uključili. NASA je objavila da Međunarodna svemirska stanica (ISS) nije pretrpela nikakvu štetu od incidenta i da se Nauka uspešno spojila.\nRBK piše da je bivši danski ministar spoljnih poslova Uffe Ellemann-Jensen pozvao evropske zemlje da "projekat plinovoda Severni tok-2" pretvore u Pirovu pobedu za Rusiju (Pirova pobeda - pobeda po cenu velikih gubitaka).\nRuski portal sport.ru prenosi da je američki plivač Ryan Murphy, koji je poražen na 200 metara leđno na Olimpijskim igrama, izneo tvrdne da je ruski takmičar Yevgeni Rilov, koji je osvojio zlatnu medalju, koristio doping.\nŠpanski dnevnik El Mundo piše da je Svetska zdravstvena organizacija dodala trudnice na svoju prioritetnu listu vakcinisanja.\nDnevnik Infobae iz Argentine prenosi da nova otkrića pokazuju da ljudi koji su vakcinisani mogu preneti Delta verziju.\nVenecuelanski dnevnik Telesur piše da je Argentina vakcinisala više od 75 posto ljudi starijih od 18 godina.


VESIĆ: Više od 12.000 starijih se prijavilo za vakcinaciju preko kol centara beogradskih opština\n24.01.2021. 09:59h 24.01.2021. 10:07h\nU 17 kol centara beogradskih opština, oko 40.000 Beograđana starijih od 65 godina do sada se informisalo o procesu vakcinacije, više od 12.000 se prijavilo, a prevoz na mesto vakcinacije Grad je obezbedio za više od 1.000 ljudi, izjavio je danas zamenik gradonačelnika Goran Vesić.\n"To samo govori koliko je važan posao kol centara, jer tih 12.000 se ne bi prijavilo za vakcinaciju zato što ili nisu znali kako to da urade ili im nije dostupan portal eUprave ili nisu obavešteni o procesu imunizacije", kazao je Vesić na Beogradskom sajmu gde se danas vakcinišu zaposleni u socijalnim ustanovama i korisnici.\nDR TIODOROVIĆ O NOVOM SOJU KORONE: Pitanje dana kada će biti dijagnostikovan u Srbiji! Dobro je vakcinisati se što pre\nVesić je istakao da će se upravo iz tih razloga nastaviti sa tim aktivnostima.\n"Naš posao u Beogradu je da svaki građanin koji želi da se vakciniše bude vakcinisan. Ne sme da se dogodi da neko ne bude vakcinisan jer nema prevoz ili zato što ne zna kako da se prijavi ili ga niko nije obavestio gde treba da se vakciniše", naglasio je zamenik gradonačelnika.\nVesić kaže i da Grad blisko sarađuje sa Vladom Srbije i zajedno pokušavaju da vakcinišu sve one koji to žele u Beogradu.\nPodsećajući da su juče vakcinisali radnike JP "Gradska čistoća", Vesić kaže da ima oko 14.000 prijavljenih za vakcinaciju u gradskim preduzećima i najavio je da će sutra vakcinacija tih radnika biti nastavljena.\nMINISTARKA KISIĆ TEPAVČEVIĆ: Vakcinisano više od 6.000 osoba u ustanovama socijalne zaštite\nZa sutra su, prema rečima Vesića, planirani radnici JKP "Vodovod", Gradskog zelenila i drugih preduzeća i radnici gradske uprave.\n"Na ovaj način dajemo doprinos da se svi vakcinišu, jer vakcina je jedini način da se zaustavi epidemija", kazao je Vesić i pozvao sve građane da se vakcinišu.\n"Ne slušajte razne priče. Svi smo mi primili u životu vakcine, ovo je jedna više u našim životima i vakcine su jedno od civilizacijskog dostignuća. Prema tome, zaista je suludo da na početku 21. veka pričamo o tome da li je vakcina potrebna ili ne. Što se više nas bude vakcinisalo, pre ćemo se vratiti u normalan život", zaključio je Vesić.\nKOL-CENTRI RADE PUNOM PAROM: Volonteri u Beogradu prijavili oko 10.000 penzionera za vakcinaciju\nPOVEĆAVAJU SE KAPACITETI ZA VAKCINACIJU Radojičić: Interesovanje je zaista veliko, sve se odvija po planu\nGoran VesicSajamvakcinavakcinacijavakcina protiv korone


RTCG - Radio Televizija Crne Gore - Nacionalni javni servis :: Podgorica :: Saradnja Tuzi i Golubovaca sa Pekingom\nPOTPISAN SPORAZUM 15. 09. 2017. 18:40 >> 18:17 0\nSaradnja Tuzi i Golubovaca sa Pekingom\nPredstavnici distrikta Fangšan u okviru Pekinga i opština u okrugu Glavnog grada, Golubovci i Tuzi, potpisali su danas sporazum o prijateljskim odnosima, koji predstavlja osnov buduće saradnje u svim privrednim oblastima.\nSjednica povodom potpisivanja memoranduma o međusobnom razumijevanju i saradnji održana je u okviru Foruma gradonačelnika glavnih gradova centralne i istočne Evrope i Kine, čiji je organizator Glavni grad Pogdorica.\nSporazum su potpisali predsjednici opština Golubovci i Tuzi, Dušan Radonjić i Abedin Adžović, i predsjednik distrikta Fangšan, Chen Qing, saopšteno je iz Glavnog grada Podgorica.\n“Sporazum predstavlja osnov buduće saradnje između dvije opštine i distrikta u svim privrednim oblastima, a naročito na polju poljoprivrede, turizma i zdravstva, sa akcentom na vinogradarstvo, kao najperspektivnije poljoprivredne grane na ovom području, a ujedno je i odlična prilika za promociju investicionih potencijala dvije opštine u okviru Glavnog grada”, navodi se u saopštenju.\nZa Glavni grad je, kako su dodali, od posebnog značaja i potpisivanje sporazuma o saradnji između Biroa za promociju investicija grada Pekinga i Biroa za ekonomsku saradnju i podršku biznis zajednici Glavnog grada Podgorica.\n“Ovim sporazumom bliže se definiše buduća saradnja između gradskih biroa, što posebno podrazumijeva zajedničko održavanje seminare koji se odnose na oblasti od zajedničkog interesa, na kojima će biti prisutni privrednici i vladini službenici iz Kine i Crne Gore”, dodaje se u saopštenju.\nSporazumom se Biro za promociju investicija grada Pekinga obavezao da će pružiti neophodnu pomoći u promociji Podgorice u Pekingu kao preporučene i poželjne lokacije za investiranje.\nGlavni grad Podgorica Gradska opština Tuzi Gradska opština Golubovci Forum gradonačelnika


Saša Radulović : Južne vesti\n[video] Predizborna konvencija Saše Radulovića u Nišu\n16:51, 30. 3. 2017.\nKandidat za predsednika Srbije Saša Radulović održao je u sredu 29. marta predizborni skup u Nišu, na kom je predstavio svoj program i pozvao građane da podrže njegovu izbor za predsednika.\nPredizborna konvencija Saše Radulovića danas u Nišu\n09:40, 29. 3. 2017.\nPredsednički kandidat pokreta “Dosta je bilo” Saša Radulović će u završnici kampanje zajedno sa članovima pokreta održati predizbornu konvenciju za Nišlije. Oni će govoriti u sali bioskopa “Kupina”, u sredu 29. marta od 19 sati.\n09:16, 17. 3. 2017.\nRadulović u kampanju krenuo sa juga Srbije\n14:45, 15. 3. 2017.\nPredsednički kandidat Pokreta “Dosta je bilo” Saša Radulović započeo je svoju kampanju u Vranju, a do kraja dana posetiće i Vladičin Han, Surdulicu, Crnu Travu, Vlasotince i Leskovac gde će biti održana i tribina. Za sutra je planiran obilazak Nišavskog i Topličkog okruga.\nRadulović: Izbori referendum protiv Vučića, podržavam i Preletačevića\n17:03, 9. 3. 2017.\nLider pokreta "Dosta je bilo" Saša Radulović smatra da na predsedničke izbore treba da izađe što više građana, a da će tome doprineti i kandidatura Preletačevića Belog, koji će, kaže, probuditi apstinente.\nPromocija knjige "Mašina za rasipanje para" u Nišu\n12:07, 9. 12. 2016.\nInsajderska priča iz kabineta bivšeg ministra privrede Saše Radulovića o tome kako se upravlja srpskom ekonomijom, autora Dušana Pavlovića, biće promovisana u Kupini večeras od 17:30.\nRadulović: Udruživanje na godinu dana bez ideologije\n00:56, 23. 1. 2016.\nIako je rekao da sa SDS, LDP i LDV nema saradnje, a na sastanak na koji ga je pozvao DS nije otišao, lider Pokreta “Dosta je bilo” Saša Radulović i dalje poziva zainteresovane stranke da se okupe u grupu građana koja bi za godinu dana “uvela red u Srbiji”.\nRadulović: Investitori plaćaju reket strankama na vlasti\n14:00, 30. 4. 2015.\nVlast u Srbiji reketira investitore kojima daje subvencije i koji su zauzvrat oslobođeni lokalnih taksi, a građevinsko zemljište dobijaju za badava, tvrdi donedavni ministar privrede i lider pokreta “Dosta je bilo” Saša Radulović.\nRadulović otvorio kancelariju u Nišu\n17:17, 27. 4. 2015.\nPokret “Dosta je bilo”, koji predvodi nekadašnji ministar privrede Saša Radulović, otvorio je svoju kancelariju u Nišu. To je deveta u Srbiji, a Radulović kaže da je značajna zbog rezultata na poslednjim izborima.\nRadulović: Smanjenje penzija je neustavno\n10:41, 21. 11. 2014.\nJedino kada država dođe u takav finansijski problem da ne postoje drugi izvori za pribavljanje para moguće je smanjiti penzije, sada nije takav slučaj, jer samo na subvencije ide 750 miliona dinara, kaže lider Pokreta “Dosta je bilo” Saša Radulović.\nTribina Saše Radulovića u Nišu\n10:42, 20. 11. 2014.\nLider Pokreta “Dosta je bilo” i bivši ministar privrede Saša Radulović održaće večeras u Nišu tribinu na temu zašto je smanjenje plata i penzija loš potez i koji su drugi načini za izlazak iz krize.\nRadulović u Nišu\n10:22, 17. 11. 2014.\nLider Pokreta “Dosta je bilo” i bivši ministar privrede Saša Radulović održaće u Nišu tribinu na temu zašto je smanjenje plata i penzija loš potez i koji su drugi načini za izlazak iz krize.\nRadulović: Formirali smo odbor u Nišu\n15:33, 7. 7. 2014.\nNiški odbor “Pokreta - Dosta je bilo!” bivšeg ministra privrede Saše Radulovića, kako sam kaže, formiran je i funkcioniše, a simpatizeri se okupljaju i u drugim gradovima i opštinama na jugu Srbije.\nOsmoro Nišlija na listi Saše Radulovića\n09:03, 6. 3. 2014.\nIzborna lista “Dosta je bilo!” koju predvodi ministar privrede u ostavci ima ukupno 66 kandidata za narodne poslanike, a među njima je osmoro Nišlija.\n11:16, 26. 2. 2014.\nMinistar privrede u ostavci Saša Radulović, gostujući u emisiji “15 minuta”, rekao je da su ključne stvari za oporavak privrede u Srbiji promena sistema, smanjenje birokratije i poreza.\n11:28, 24. 2. 2014.\nMinistar privrede u ostavci Saša Radulović, u utorak 25. februara, u sklopu svoje predizborne kampanje, govoriće na tribini u niškom bioskopu Kupina.\nPrikupljanje potpisa za izbornu listu Saše Radulovića\n17:01, 21. 2. 2014.\nSvi koji bi podržali ideje bivšeg ministra privrede Saše Radulovića i dali potpis za njegovu poslaničku listu, mogu to da urade u Nišu, u Davidovoj ulici.\n20:11, 18. 1. 2021.\n16:38, 18. 1. 2021.


NBS: Referentna kamatna stopa ostaje 2,25% - Biznis i Finansije\nHome\tVestiEkonomija\tNBS: Referentna kamatna stopa ostaje 2,25%\n„Niske inflatorne pritiske očekujemo i u narednom periodu. Izvršni odbor očekuje da će se međugodišnja inflacija do sredine 2020. godine kretati oko donje granice dozvoljenog odstupanja od cilja, a da će se nakon toga, postepeno približavati centralnoj vrednosti cilja“, navode iz centralne banke.\n„Buduće uslove na međunarodnom finansijskom tržištu odrediće u velikoj meri stepen ekspanzivnosti monetarnih politika FED-a i ECB-a, kao i to u kojoj meri će on odstupati od očekivanja tržišta. Takođe, neizvesnost je prisutna u pogledu kretanja cena nafte i primarnih poljoprivrednih proizvoda na svetskom tržištu. Svetska cena nafte je bila izrazito volatilna poslednjih meseci, s obzirom na uticaj brojnih faktora i na strani ponude i na strani tražnje na njeno kretanje“.\nnarodna banka srbijenbsreferentna kamatna stopa\nVeritas prepoznat kao lider u Gartner-ovom magičnom kvadrantu


Mustafa: Sledeći sastanak biće poslednji u razgovorima o koaliciji na Kosovu - Izazov\nNovi magazin 15. januara 2020. 15:51\n„Ne vidim razloga da sednemo, razgovaramo tri sata, da izađemo pred vas kao gluvonemi, da nemamo šta da vam kažemo“, izjavio je Mustafa.\n„Sledeći sastanak se može održati jedino da bi se stiglo do sporazuma“, rekao je on novinarima.\n„Mi se zalažemo za sporazum partnerstva, međusobnog poštovanja i saradnje, u interesu građana Republike Kosova jer je za mene neprihvatljivo da se razgovori odugovlače“, kazao je on.\nMustafa je procenio da „ukoliko postoji volja, sastanak se može završiti za pola sata i ne vidim razloga da svakog dana razgovaramo po tri sata i da kažemo sastali smo se ali nismo ništa postigli“.\nDSK u pismu takođe navodi da bi broj ministarstva trebalo ostane 12 – po pet za svaku partiju i dva za manjine.\n„To implicira da je u prvoj godini koalicije svaki partner zauzima jednu visoku državnu poziciju (PS ima predsednika vlade, DSK ima predsednika skupštine). U naredne tri godine PS ima dve visoke državne funkcije (premijer i predsednik Skupštine), dok DSK ima jednu funkciju, predsednika Kosova“, kaže se u predlogu DSK.


Gradonačelnik o detaljima dočeka odbojkašica\nTanjug 9. septembra 2019. 15:57\nBEOGRAD – Dolazak zlatnih odbojkašica na Aerodrom „Nikola Tesla” očekuje se oko 19.25, a ispred Starog dvora trebalo bi da budu oko 20.45, rekao je gradonačelnik Beograda Zoran Radojičić.\n„Dočekaćemo ih ministar Udovičić i ja sa saradnicima, nakon čega će odbojkašice doći na balkon i zajedno ćemo proslaviti njihov uspeh. Sa nama će biti Dejan Petrović sa svojim trubačkim orkestrom, kao i dečji hor Čarolija. Tako ćemo imali svečanu proslavu na kojoj ćemo pokazati našim odbojkašicama koliko nam znači njihov uspeh i koliko smo srećni zbog njih“, kazao je gradonačelnik za Prvu TV.\nOn je na pitanje da li je gledao utakmicu odgovorio da je lako gledati odbojkašice, jer su one pre svega dobri ljudi.\n„Imam dobre kontakte sa njima još iz Tiršove klinike. One su uvek bile vrlo humane. Donosile su trofeje, delile svoje lepe trenutke sa bolesnom decom i najtežim pacijentima tako da ih još iz to vremena pamtim kao sjajne ljude“, kazao je Radojičić.\nGradonačelnik je podsetio danas u programu RTS da su u toku pripreme za doček zlatnih odbojkašica i pozvao sve sugrađane da večeras ispred Starog dvora pozdrave šampionke Evrope.\n„Još jednom su nas učinile ponosnim i čestitam im u ime svih Beograđana. Verujem da će plato večeras biti pun građana Beograda i Srbije, koji će doći da zajednički proslavimo ovaj veliki uspeh. Mi se uvek identifikujemo sa njihovim uspesima, a one ga nesebično dele sa nama i mi smo srećni što osvajanje evropskog odbojkaškog vrha možemo zajednički da proslavimo“, kazao je gradonačelnik.


3 aplikacije za lepši instagram feed | By Maja Mladenovic\n3 aplikacije za lepši instagram feed\nBilo da se baviš blogovanjem ili želiš da lansiraš svoj brend, ako se baviš društvenim mrežama profesionalno, tvoj instagram profil treba da izgleda lepo, organizovano i uredno. Ukoliko želiš malo da doteraš svoj instagram profil – ove 3 aplikacije su ti neophodne.\nOvo je najbolja aplikacija za prikupljanje inspiracije. Tu možeš da pronađeš toliko ideja i korisnih informacija koje će ti pomoći da osmisliš i kreiraš predivan sadržaj.\nOvo je ubedljivo najbolja aplikacija za sređivanje fotografija jer možeš u potpunosti da prilagodiš sve boje, osvetljenje itd. Takođe, možeš da napraviš svoj preset i da ga onda koristiš na svakoj fotografiji kako bi postigla da ti feed izgleda lepo i usklađeno.\nOvo je aplikacija koja izgleda kao instagram profil i služi tome da organizuješ svoj instagram feed. Sve fotografije koje želiš da okačiš na svoj profil prethodno poređaš u ovoj aplikaciji da vidiš kako bi izgledale jedna do druge. Na taj način možeš da se igraš i eksperimentišeš da vidiš kako bi ti feed izgledao bez stvarnog kačenja slike na instagram.\nKoje aplikacije za uređenje feed-a ti koristiš?\nОбјавио Maja Mladenovic у Monday, September 07, 2020\nОзнаке: aplikacije, by maja mladenovic, bymajamladenovic, instagram, instagram feed, Maja Mladenovic


Vranje: Partijsko naređenje SNS – obezbediti najmanje 9.000 pristalica\nIzvor: Danas, 07.Feb.2019, 17:23\nUoči sinoćnog mitinga predsednika Srbije i lidera SNS u Vranju je bila neka vrsta vanrednog stanja. Bina sa specijalnim svetlosnim efektima, jakim ozvučenjem montirana je više sati na kraju pešačke zone, neposredno uz zgradu gradske uprave. Članak Vranje: Partijsko naređenje SNS – obezbediti najmanje 9.000 pristalica se pojavljuje prvo na Dnevni list Danas.\nMalverzacije u mašti\nSednice Gradske skupštine obeležene su višečasovnim debatama i brojnim neosnovanim optužbama odbornika SNS, a poslednja je trajala čak devet časova, sve uz direktan prenos TV Šabac. Članak Malverzacije u mašti se pojavljuje prvo na Dnevni list Danas.


EULEX obučava Jedinicu Policije Kosova za istragu ratnih zločina za pripremu i upravljanje predmetima - Saopštenja za medije - EULEX - European Union Rule of Law Mission in Kosovo\nEULEX obučava Jedinicu Policije Kosova za istragu ratnih zločina za pripremu i upravljanje predmetima\n14. novembar 2019. god.\nEULEX je održao niz kurseva obuke za Jedinicu Policije Kosova za istragu ratnih zločina. Ovi kursevi obuke, razvijeni u bliskoj saradnji sa Policijom Kosova, imali su za cilj da se Jedinici Policije Kosova za istragu ratnih zločina pomogne u razvoju modernog sistema za upravljanje predmetima i unapređenju njenih kapaciteta za pripremu predmeta, upravljanje predmetima i analizu predmeta ratnih zločina.\n„Potpuno svesni činjenice da su mnogi predmeti ratnih zločina veoma složeni i povezani sa drugim predmetima ratnih zločina, EULEX aktivno podržava Policiju Kosova u uspostavljanju njihove sopstvene baze podataka i u najboljem iskorišćavanju takvih alata za predmete ratnih zločina”, naglasio je Roland Burgsteiner, nadgledač za predmete ratnih zločina iz jedinice EULEX-a za nadgledanje predmeta i organizator ovog kursa obuke.\nBaza podataka, koju je Policija Kosova razvila uz pomoć EULEX-a, omogućiće obučenim istražiteljima ratnih zločina da organizuju ogromne količine podataka, efikasno upravljaju složenim predmetima ratnih zločina i pripreme ih za procesuiranje.\nDirektor Uprave za teške zločine i istrage, major Fadilj Gaši zahvalio je EULEX-u na kontinuiranoj podršci i saradnji, dodajući: „Pošto smo od EULEX-a preuzeli komponentu istrage ratnih zločina, pozdravljamo programe obuke u upravljanju tim delikatnim predmetima”.\nU decembru 2018. godine, kao rezultat rekonfigurisanog mandata EULEX-a, Misija je policijske spise predmeta ratnih zločina predala kosovskim organima. Danas policijski nadgledači EULEX-a vrše sistemsko nadgledanje na nivou Policije Kosova, sa fokusom na tematske oblasti zločina po međunarodnom pravu, rodno zasnovano nasilje i zločine iz mržnje i pružaju ekspertizu i savete u vezi sa tim pitanjima.


SJEDNICA NSRS U PETAK – TVSA.BA\nUtorak, 18 Januara, 2022 2:21\nNaslovna/Vijesti/Bosna i Hercegovina/SJEDNICA NSRS U PETAK\nSJEDNICA NSRS U PETAK\nKolegijum Narodne skupštine bosanskohercegovačkog entiteta Republika Srpska (RS) zakazao je danas 24. posebnu sjednicu parlamenta za petak, 10. decembra, s početkom u 12 časova. Kako je saopšteno iz Narodne skupštine RS-a, Kolegijum je na sjednici održanoj 12. novembra usvojio Prijedlog dnevnog reda 24. posebne sjednice Narodne skupštine na kojem se nalazi pet tačaka.U pitanju su informacije o prenosu nadležnosti s RS-a na nivo Bosne i Hercegovine, o prenosu nadležnosti u oblasti indirektnog oporezivanja, o pravosudnim institucijama BiH, o prenosu nadležnosti s RS-a na nivo BiH u oblasti odbrane i bezbjednosti. Uz ove informacije poslanici bi trebalo da razmatraju i prijedloge zaključaka. Osim toga predviđeno je da se razmatra “Deklaracija o ustavnim principima”. Predlagači za sve navedene tačke dnevnog reda su predsjednica RS-a, Vlada RS-a, član Predsjedništva BiH iz RS-a i klubovi poslanika SNSD-a, SP-a, DEMOS-a, US-a, NPS-a i Poslaničke grupe NDP.\nUručene nagrade u četiri kategorije


Predstavljena kopija Magna karte - Bizlife.rs\nPredstavljena kopija Magna karte\n22:28 Vašington, 02/02/2012\nU američkom nacionalnom muzeju u četvrtak je predstavljen 715 godina star konzervirani primerak Magna karte libertatum – engleskog dokumenta o ljudskim pravima koji je inspirisao i pisce osnivačkih dokumenata SAD.\nFilantrop i investitor Dejvid Rubenštajn finansirao je konzervaciju sa 13,5 miliona dolara, pošto je 2007. godine kupio jedini primerak u SAD tog istorijskog dokumenta i dao ga Nacionalnom arhivu u Vašingtonu na dugoročnu pozajmicu.\nRubenštajn, koji je jedan od osnivača privatnog investicionog fonda Karlajl grup, rekao je da je primerak Magna karte kupio od teksaškog milijardera Rosa Peroa zato što je hteo da ga zadrži u SAD. Ostali primerci se nalaze u Velikoj Britaniji i australijskom parlamentu.\nPrimerak koji se nalazi u SAD jedan je od četiri izdata 1297. godine i na njemu se još nalazi voštani žig engleskog kralja Edvarda Prvog.


Mitilineos zbog duga RTB pisao Vladi Srbije: Platite nam dug od 40 miliona dolara\n04:23: AM subota 24 oktobra, 2020\nPosted on 12. januara 2018. at 27. marta 2018. by Ist Media\nPodsetimo, Arbitražni sud u Ženevi doneo je prošle godine presudu da je Srbija dužna da toj grčkoj kompaniji plati oko 40 miliona dolara zbog RTB Bora. Kako je saopštila grčka kompanija, Srbija je prekršila obaveze međunarodnog ugovora prema Grčkoj i Mitilineosu preduzimajući niz zakonskih mera u periodu od 2004. do 2012. godine koje su „RTB Boru dale imunitet od prinudne naplate pod izgovorom restrukturiranja do kojeg nikad nije došlo“. Sud je naveo da je Srbija indirektno prisvojila investicije Mitilineosa bez kompenzacije.\n„Nije dobra vest, ali se neće drastično odraziti na budžet. Sva sreća, stvarno imamo suficit daleko više nego što je planirano. U principu ćemo možda morati da izbacimo jedan ili dva projekta, koji smo planirali do kraja godine iz finansiranja, što nije problem“, kazala je Brnabić.


USPEŠNA NEDELJA ŠKOLICE ODBOJKE OK VALJEVO U KRUPNJU\nUSPEŠNA NEDELJA ŠKOLICE ODBOJKE OK VALJEVO U KRUPNJU\tFeatured\nnedelja, 07 jul 2019 15:33\nOK Valjevo je 2019. ostao bez ranga a kako i dolikuje uvek nastavljač dela i uspeha OK Srbijanka časno i istrajno se bori da opstane, iako u nemilosti onih što dele narodne pare po sistemu "mora tako i tačka". Polaznice škole odbojke OK Valjevo devjčice rodjene u razdoblju od 2005. do 2008. godine pod stručnim nadzorom Danilla Pejovića i Rajka Stojanovića provele su sedam nezaboravnih dana u Krupnju.\nDruženje na prvom mestu, privikavanje na totalno sportski način života i rada i naravno časovi odbojke.\nKroz igru i zabavu devojčice željne novih odbojkaških znanja su bile u prilici da još više zavole sport i posle letnjeg odmora nastave tamo gde su stale u Krupnju.\nJednog dana budu li posvećene, talenat i želja su tu, dobro znaju ako budu istrajne možda će i naddmašiti danas dobro im znane Valjevke iz sveta odbojke: Anu Lazarević, Maju Savić, Tanju Krakowski- Grbić, Ljilju Ranković...\nA sezona što sledi za OK Valjevo je sezona povratka u rang u kome je i danas glavni favorit da bude prvi, drugi pre par godina iznedreni klub, i već sa najviše novca. Naravno da je iz Valjeva.\nBoravak u Krupnju nije put na "svetsko prvenstvo" u Ankonu, letovanje u Grčkoj, i puna korpa obećanihi neosvojenih titula i trofeja. Boravak u Krupnju je početak sna da se može uspeti i ostvariti sve što mlad čovek sebi postave kao cilj.


Za Borisa, protiv DS - Istinomer\n„Zajedno smo bili na više od 200 protesta devedesetih i podrška mom drugu Borisu je nastavak prijateljstva koje traje, stvar vaspitanja i korektnosti.“\nNakon četvorogodišnje koalicije URS-a i DS-a na republičkom nivou, ali i saradnje u gradskoj vlasti koja se neslavno završila leta 2011. godine, predsednik stranke „Zajedno za Šumadiju“ odlučio je da u drugom krugu izbora podrži kandidata demokrata Borisa Tadića. Tog 12. maja Stevanović i Tadić su prošetali centrom grada i, uz espreso, iz Kragujevca poslali jasnu poruku – kandidat DS može da računa na podršku gradonačelnika sa najdužim stažom na toj funkciji koga je grad na Lepenici ikada imao.\nNo, iako je podržao kandidata DS-a, Stevanović nije imao dobro mišljenje o toj stranci, naročito zbog iskustva na lokalnom nivou.\n„Ranija koalicija s DS, u koju je ‘Zajedno za Kragujevac’ ušla s poštenim namerama, bila je pogrešna jer, pokazalo se, demokrate nisu bile pouzdan i iskren koalicioni partner. Mislim da će DS takvo ponašanje u prethodnom periodu i dosadašnji odnos prema gradu da plati na predstojećim lokalnim izborima, ali to je njihov problem.“\nDanas, 30. 4. 2012. godine\nNa lokalnim izborima u Kragujevcu URS je ubedljivo trijumfovao, vlast su formirali sa SPS-PUPS-JS, Preokretom (LDP i SPO) i DSS, dok su DS i SNS ostali u opoziciji.\n„DS je otpala iz aranžmana zbog slabih kadrovskih potencijala demokrata u Kragujevcu.“\ngradonačelnik Kragujevca Veroljub Stevanović, Danas, 25. 5. 2012. godine\nDva meseca kasnije, u danima kada je formirana nova Vlada Srbije, Stevanović je bio zadovoljan njenim sastavom.\n„Predsednik države i Aleksandar Vučić su sve ovo toliko mudro uradili. Razmišljali su ko ovo može da napravi. Ono što je meni važno je da su u Vladu ušli ljudi koji znaju da urade posao, ljudi koji su izuzetno jako motivisani da pokažu da su u prošlim vremenima prošli ovako ili onako, da su zloupotrebljeni.“\nPress, 30. 7. 2012. godine\nKada se početkom avgusta pojavila informacija da bi lokalna koalicija u Kragujevcu mogla da se „pojača“ odbornicima SNS-a Stevanović je rekao da „postoji prostor za razgovor.“\n„Tako nešto ne bi smetalo, ali samo ako se proceni sa obe strane da možemo i gradu i ovom regionu da donesemo više…Jedino neću da mi dođu ovde da se sa demokratama proširi vlast, jer jednostavno nismo mogli nikako sa njima, a i pokazali su kakvi su na vlasti, i na lokalu i na nivou države.“\nŠumadijapress, 10. 8. 2012. godine\nIako deluje čudno, Stevanovićeve izjave pokazuju da je i pre i posle izbora on kritikovao DS, dok je njihovog lidera podržavao. Zbog toga Istinomer mu dodeljuje ocenu „dosledno“.


Saradnja ustanova na Čukarici – poseta učenika gimnazije „Ruđer Bošković“ | Centar za smeštaj i dnevni boravak dece i omladine ometene u razvoju Beograd\nPočetna » Vesti » Saradnja ustanova na Čukarici - poseta učenika gimnazije „Ruđer Bošković“\nSaradnja ustanova na Čukarici – poseta učenika gimnazije „Ruđer Bošković“\nDatum objave: 29.10.2016.\nOd ove školske godine ponovo smo uspostavili saradnju sa privatnom gimnazijom „Ruđer Bošković“ pa su nam maturanti, njih četrnaestoro, došli u posetu. Izrazili su želju da upoznaju naš Boravak, saznaju nešto bliže o našim korisnicima i uslovima u kojima su zbrinuti. Prisustvovali su organizovanim dnevnim aktivnostima, pružili podršku našim korisnicima u njihovoj realizaciji, a tamo gde su mogli, nadmetali su se sa njima u sportskim igrama.\nPlan nam je da se jednom nedeljno posećujemo, organizovanim prevozom koji nam je gimnazija ustupila i da zajedničkim snagama realizujemo sportske radionice, radionice primenjene umetnosti, kao i zajedničke priredbe.\nKako je zadovoljstvo zbog uspostavljene saradnje obostrano, očekujemo obilje interesantnih dešavanja u toku narednih godinu dana.


Bjeković o Zvezdi: "Mrtav konj ne rita..." - Sportske.net\nNema Lige šampiona, al' se igra JSL!Nema Lige šampiona, al' se igra JSL!Nekadašnji Partizanovi asovi obradovali MioničaneDa li se Lalatoviću drma klupa?Iz Humske pitaju - Zašto se ćuti o penalu za Partizan?\nPartizan je mnogo bliži tituli u ovom trenutku, Crvena Zvezda je u velikim problemima. Da se pita Nenad Bjeković, nekadašnji predsednik Partizana, trofej bi mogao odmah da se uruči njegovom omiljenom timu.\nOn je poslednji "večiti derbi" video kao apsolutnu dominaciju Partizana koji je bio mnogo bolji tim.\n"Igrački, trkački, taktički, Partizan je daleko ispred Crvene Zvezde i prava je šteta što nisu postigli gol na ovom meču. Ipak, utisak je i pored toga bio sjajan. Dešavalo se ranije da slabiji pobedi jačeg u ovim duelima, ali je ovoga puta na terenu postojao samo jedan tim.", rekao je Nenad Bjeković za Sport.\nProkomentarisao je i igru Crvene zvezde, rekavši da nikada nije video slabiji tim večitog rivala.\n"Gotovo da nemam šta da komentarišem. Odavno Partizan nije bio tako superioran na Zvezdinom stadionu, a verujte da pamtim mnoge utakmice u prošlosti. Ne bih da se ponavljam ono što sam rekao pre 10-15 godina, ali naš rival je na "aparatima za disanje". Što naš narod voli da kaže - Mrtav konj se ne rita. Stvarno ne znam čemu se nadaju...", rekao je on.\n"Verujem da je Partizan već šampion i da je to postao pre mesec i po dana kada je Uprava kluba povukla potez koji je bio neophodan. Pobede nad Jagodinom i Vovjvodinom mogu samo da skrate čekanje.", završio je svoje izlaganje Nenad Bjeković.


MIXA: Antiwrinkle and Firmness Optimal Tolerance – Day and Night Face and neck – Optimist LGBT+ magazin\nMIXA: Antiwrinkle and Firmness Optimal Tolerance – Day and Night Face and neck\nDragi čitaoci u ovom broju vam predstavljamo kremu za lice od Mixa brenda sa podužim nazivom Anti-wrinkle and Firmness Optimal Tolerance – day and night face and neck.\nBrend navodi da je krema namenjena ženama i to od 45 godine starosti u cilju borbe protiv bora i opuštenosti kože. Pre svega podsećamo da smo u prethodnim tekstovima demistifikovali pitanje kozmetike za žene i muškarce tako da sve kozmetičke proizvode mogu da koriste oba pola. Podela proizvoda na muške i ženske nema nikakve veze sa naučnim saznanjima već je u pitanju površna marketinška alatka.\nNa samom proizvodu se odmah uočavaju tri jedinjenja kao sto su pro-retinol, soja i bifidus pa ćemo od njih i krenuti. Naime, kovanica „pro-retinol“ predstavlja Lorealov patent o kome skoro da nema dostupnih informacija, ali se čini da je u pitanju oblik vitamina A koji ima uglavnom antioksidativno dejstvo, te da nikako nije u pitanju retinol koji svakako ne bi bio dobra opcija za osetljivu kožu i to bez obzira na retinolovu efikasnost koja je bez paralele. Retinol je odlično jedinjenje koje zaista ima sposobnost da uklanja bore pri dugoročnoj upotrebi ali, na žalost jedinjenje je vrlo reaktivno te ga mnoge kože teško podnose što naravno znači da bi osobe sa osetljivom kožom morale da budu posebno obazrive. Proizvod takođe sadrži i niz hranljivih ulja gde je važno napomenuti da su sva hladno ceđenja ulja koja se koriste za ishranu idealna i za kožu, ali je još važnije razumeti da između samih ulja nema mnogo razlike, te da nužno ne možemo reći da je jedno ulje bolje od drugog ili bar ne u meri koja je relevantna za negu kože. Proizvod takođe sadrži probiotske kulture – bifidus, ista ona koja se nalazi u mnogim jogurtima te koja zaista imaju pozitivno delovanja na digestivni sistem, ali nema dokaza da bifidus ima bilo kakav efekat na kožu. Interesantno je da proizvod sadrži biotin, vitamin grupe B i vitamin C veza sa glukozom i to čini se u primetnoj koncetraciji. Ovaj oblik vitamina C srećemo kod drugih Lorealovih brendova samo po znatno većoj ceni. Uopšteno posmatrano ovo bi bio interesantan proizvod po pristupačnoj ceni i zaista bi želeli da smo u mogućnosti da vam ga preporučimo, ali na žalost zapažamo prisustvo jedinjenja Polysorbate 80 koje može da izazove jaku alergijsku reakciju. Uzeto u obzir da prisustvo pomenutog jedinjenja ima negativne bezbednosne implikacije po kožu ne preostaje nam ništa drugo nego da ga diskvalifikujemo, te tretiramo kao nepoželjnim za upotrebu. Cena proizvoda iznosi oko 1000 dinara.\nČITAJTE: Gej provod i nebeska Srbija\nU ovom broju imamo zadovoljstvo da vam predstavimo jedan od najefikasnijih i nama omiljenih neinvazivnih tretmana za zatezanje kože koji deluje na principu emitovanja radio-talas. Naime, aparat putem sonde koja se kreće po koži korisnika emituje određenu frekvenciju radio talasa koja prodire u dublje slojeve koze gde ima mehaničko i biomehaničko dejstvo. Radio-talasi ispravljaju kolagenska vlakna te zagrevaju mezoblast, dublji deo kože iz koga izviru elastična vlaka, gde se vrši koagulacija usled prisustva toplote koju proizvode radio-talasi. Tretman na ovaj način stvara kontrolisana mikro oštećenja što stimuliše regenerativne procese i dovodi do stvaranja novih kolagenskih i elastičnih vlakana. Zatezanje kože je vidljivo odmah posle tretmana ali samo u blagoj meri dok je za potpuni efekat potrebno da prođe par meseci. Tretmani se rade obično jednom nedeljno i to u seriji od oko osam tretmana, a u zavisnosti o dela kože tretman traje od 20 do 60 minuta. Pojedine studije navode da je maksimalni efekat serije tretman ovom metodom do jedne trećine efekta hirurškog liftinga što je uistinu izuzetno. Šta vise čini se da efekti tretmana traju do dve godine što je neuporedivo duže trajanje efekata u odnosu na pregršt drugih tretmanima i to po znatno jeftinijoj ceni. Sam tretman je u potpunosti prijatan gde se sonda aparata koja emituje radio talase kreće po koži a korisnik oseća zagrevanje. Korisnik ne sme da oseća pečenje ili neprijatnu količinu toplote, a tretman ne može da se radi kod kože koja je zahvaćena alergijskim promenina i preko ožiljaka. Takođe želimo da napomenemo da pregršt salona u gradu obavljaju ovaj tretman sa diskutabilnim osobljem i aparatima različitih proizvođača tako da apelujem na potrošača da isključivo ovaj tretman obavljaju kod dermatologa koji obično sadrže renomirane i proverene aparate za radio-talasni lifting. Tretman radio-talasima se kreće od 3000 do 7000 dinara.


Gračanica dobija novi vodovod | Novosti.RS\nGRAČANICA - U Gračanici je danas započeta izgradnja novog vodovoda, a radove na izgradnji ozvaničio je predsednik opštine Gračanica Srđan Popović. Vrednost projekta koji će biti realizovan u saradnji sa Ministarstvom finansija Austrije, kosovskim ministarstvom finansija i opštinom Gračanica iznosi pet miliona evra.\nPročitajte još: DAN OPŠTINE TRSTENIK: Nov most preko Morave, za vodu i pešake\nUkazujući da je ovo jedan od najvećih infrastrukturnih projekata, koji će meštanima Gračanice, Sušice i Novog Badovca obezbediti zdravu pijaću vodi, predsednik opštine Gračanica Srđan Popović istakao je da se uporedo grade još dve nove linije ka Kišnici i Lapljem Selu.\n- Ovaj projekat omogućila je Vlada Austrije, koja je odobrila kredit kosovskom Ministarstvu finansija. Do sada smo imali velikih problema sa vodosnabdevanjem i verujem da će u budućnosti biti bolje i da će meštani bit zadovoljni - rekao je Popović koji je danas sa Regionalnom kompanijom „Vodovod“ potpisao i sporazum za izgradnju nove zgrade vodovoda čime će se poboljšati vodosnabdevanje na teritoriji opštine.


11.09.2018. 20:24 > 20:33\nU obrazloženju Todorović kaze da je ostavku podneo iz licnih razloga, a predsednik skupštine opštine Dragoš Trezić za Glas zapadne Srbije rekao je da je ostavku stavio na dnevni red skupštinskog zasedanja čim ga je Todorović obavestio da je podneo ostavku.\nPo završetku te sednice Terzić se sazvao novu na kojoj su izabrani članovi opštinskog veća, zamenik predsednika opštine i predsednik opštine - Miloš Nedeljkovića iz Srpske napredne stranke.\nZa zamenika predsednika opštine izabran je Branko Vukajlović.\nNa današnjoj vanrednoj sednici lokalnog parlamenta birani su i članovi Opštinskog veća - Gojko Grujović (SNS), Ružica Čemerikić (SNS), Boban Stovragović (SNS), Jelena Jovanović (NS), Velibor Stojadinović (PUPS), Rade Tripković (SPS) i Dimitrije Pećinar (SPS).\nVladajuću većinu u Arilju čine SNS, SNP, NS, SPS, PUPS, SDPS i POKS, dok su u opoziciji DS, GG "Možemo bolje" i SRS.\nEvropski komesar za susedsku politiku i pregovore o proširenju Johanes Han predložio je poseban format za rešavanje svih ekonomskih prepreka između Beograda i Prištine, piše prištinska "Koha ditore".


Turoperatori iz šest gradova Rusije boravili na Zlatiboru - Radio Luna\nPočetna Zlatiborski okrug Čajetina Turoperatori iz šest gradova Rusije boravili na Zlatiboru\nNakon upoznavanja sa ponudom i sadržajima najposećenije planine Srbije, gosti ocenili da Zlatibor ima veliki potencijal na ruskom turističkom tržištu i iskazali spremnost za saradnju, saopštili su iz Turističke organizacije Zlatibor.\nDa je Zlatibor prepoznat kao destinacija koja se nalazi u samom turističkom vrhu regiona govori činjenica da su veliki svetski organizatori putovanja zainteresovani za atrakcije, sadržaje i doživljaje koje „zlatna planina“može da ponudi njihovim turistima, navode iz TO Zlatibor.\nPredstavnici devet turoperatora iz Rusije u drugoj polovini novembra posetili su Zlatibor u okviru svoje info-ture po Srbiji. U organizovanu posetu Zlatiboru stigli su predstavnici nekoliko agencija iz Moskve i agencija iz gradova Jaroslavlj, Tula, Samara, Penza i Arhangeljsk.\nTuristički radnici iz Rusije boravilii su dva dana na Zlatiboru.\n– Održana im je prezentacija kojom su se upoznali sa najvažnijim informacijama o destinaciji. Predstavljene su im atrakcije i sadržaji koji su na raspolaganju turistima, aktivnosti i vidovi turizma zastupljeni na Zlatiboru. Prezentacija održana u pozorišnoj sali Kulturnog centra Zlatibor, uz poštovanje propisanih epidemioloških mera, pokazala se kao idealna prilika da se gosti iz Rusije sretnu sa zlatiborskim hotelijerima, razmene kontakte i detaljnije upoznaju sa bogatom i raznovrsnom ponudom smeštaja, navode iz TO Zlatibor.\nTuristički radnici iz Rusije su obišli Dino i Avantura park, obnovljen Kraljev trg, videli su sportsku halu, fudbalske i teniske terene, degustirali tradicionalne zlatiborske specijalitete.\n– Najveću pažnju privukli su im stubovi Gold gondole, a njihovo oduševljenje najdužom panoramskom žičarom, koja će uskoro prevoziti putnike, potvrđuje da su opština Čajetina i Zlatibor tim kapitalnim projektom učinili veliki korak napred ka evropskoj i svetskoj turističkoj mapi, ističu iz Turističke organizacije Zlatibor.\nKako prenose iz TO Zlatibor, turistički radnici iz Rusije su se oprostili od Zlatibora puni pozitivnih utisaka i spremni za dalju saradnju, jer kako su naveli, najposećenija srpska planina Zlatibor ima veliki potencijal na ruskom turističkom tržištu.\nDanas zimski Krstovdan i post


Komisija za zaštitu konkurencije kaznila 15 firmi za prodaju sportske odeće i opreme\nVesti danaRačunovodstvo i finansije\nKomisija za zaštitu konkurencije je utvrdila da je izvršena povreda konkurencije i izrekla meru zaštite konkurencije za 15 učesnika na tržištima veleprodaje i maloprodaje sportske odeće, obuće i opreme.\nKako je navedeno u rešenju objavljenom na zvaničnom sajtu Komisije, ovo telo je utvrdilo da pojedine odredbe zaključenih ugovora predstavljaju obostrano usaglašenu obavezu kojom se, na nedozvoljen način, utvrđuju cene i uslovi trgovine.\nUtvrđeno je da su učesnici N Sprot, Đak, Office-shoes, Planeta sprot, Carvel, Sportmarket, Total Sport, Spotriko, Univers-CO, Eurostar, Trim, K...G...Fashion, Kopelli, Fokus i Komision Sport One, zaključili restriktivne sporazume –ugovore o kupoprodaji, koji sadrže odredbe, kojima se utvrđuju cene u daljoj prodaji, što predstavlja povredu konkurencije iz člana 10. Zakona o zaštiti konkurencije.\nKomisija je 18. avgusta 2016. godine izvršila nenajavljeni uviđaj u poslovnim prostorijama društva N Sport i pribavila informacije, podatke i ugovore koje je ovo društvo zaključivalo sa svojim kupcima.\nPrema prikupljenim informacijama i dokumentima, društvo N Sport, kao prodavac, zaključivalo je, sa ostalim učesnicima na tržištu ugovore o kupoprodaji koji su sadržali obavezu kupaca da se u daljoj prodaji pridržavaju minimalnih maloprodajnih cena koje određuje N Sport. Ova obaveza se naglašeno odnosila na robne marke puma, russell athletic, sergio tacchini i druge. Takođe, ugovorima je bila predviđena zabrana akcijskih prodaja i drugih oblika povoljnije prodaje, bez prethodnog odobrenja prodavca, odnosno fime N Sport.\nMera zaštite konkurencije je izrečena ukupno u iznosu od oko 45,3 miliona dinara.\nStaparski ćilim okupio više od 10 ambasadora\nGubici nemačkih ugostitelja evra zbog korone 17,6 milijardi\n“Morgan Stanley”: Oporavak globalne ekonomije brži nego što se očekivalo\nMPC grupa kupuje tržni centar “Mercator” na Novom Beogradu\nBugarska tekstilna kompanija N Design otvara pogon u Pirotu - posao za 50 radnika\nJedinstveno Adidas Originals iskustvo samo u The Spot radnjama\nKompanija “Nike” ostvarila dobit od milijardu dolara, najavljuje saradnju sa “Amazon”-om


Mere za suzbijanje epidemije COVID-19 uticale su na žene i devojčice dovodeći do porasta nasilja u porodici i partnerskim odnosima. Izolacija i mere fizičkog distanciranja naročito su teško pale onima koje žive u nasilnim porodičnim i partnerskim odnosima i uz to su ekonomski zavisne od nasilnika.\nVlade širom sveta moraju hitno delovati kako bi sprečile i odgovorile na porast nasilja prema ženama i devojčicama tokom krize izazvane usled pandemije COVID-19, tako što će primeniti energičnije mere, poput, uspostavljanja sigurnih kuća i telefonskih linija za pomoć u hitnim slučajevima, podrške radu policije i pravosuđa za vreme perioda izolacije.\nSmernice UNDP-a Rodno zasnovanje nasilje i COVID-19, preporučuju i razvijanje novih protokola za pružanje podrške posredstvom telefona ili internet platformi umesto ličnim prisustvom i proširivanje usluga neodložnog reagovanja u cilju spasavanja života. Takođe se preporučuje da se u svakom planu i budžetu za reagovanje na krizu usled COVID-19 nalaze i koraci za sprečavanje rodno-zasnovanog nasilja.\n„Sada više nego ikada postoji potreba da se pošalje snažna poruka da nasilje neće biti tolerisano, da će oni koji vrše nasilje biti privedeni pravdi, kao i da će čuti glas preživelih i da će one dobiti podršku“, rekla je Rakel Lagunas, direktorka tima UNDP-a za rodnu ravnopravnost.\nUticaji pandemije COVID-19 na žene i devojčice uključuju porast nasilja u porodici i partnerskog nasilja, dok izolacija i fizičko distanciranje mogu naročito teško pasti onima koje su preživele nasilje, i uz to su ekonomski zavisne od nasilnika.\nZajedno sa drugim agencijama Ujedinjenih nacija, UNDP sarađuje sa više od 40 vlada širom sveta na prevenciji i rešavanju problema rodno zasnovanog nasilja tokom ove krize.\nU Srbiji, od samog početka COVID-19 krize UNDP i Ministarstvo pravde imali su stalne konsultacije koje su se odnosile na moguću eskalaciju nasilja i poteškoće u pružanju institucionalnog odgovora na nasilje prema ženama. Visoki savet sudstva je slučajeve nasilja u porodici (uključujući zaštitne mere za žrtve nasilja) uvrstio među one u kojima će sudovi nastaviti da rade i pod vanrednim stanjem, precizirajući da će se ovi slučajevi i dalje procesuirati pred sudovima bez odlaganja.\nTakođe, UNDP je pomogao da 20 državnih tužilaca iz 8 tužilačkih okruga u Srbiji organizuju onlajn sastanke za procesuiranje novoprijavljenih i tekućih slučajeva nasilja u porodici, radi kontinuiteta i efikasnijeg rada tokom pandemije. Multisektorska saradnja, regulisana Zakonom o sprečavanju nasilja u porodici, obavezuje policiju, tužilaštvo i centre za socijalni rad na saradnju u zaštiti žrtava, kao i na uključivanje zdravstvenih i obrazovnih ustanova, zavoda za zapošljavanje i organizacija civilnog društva u obezbeđivanje zaštite. Zahvaljujući ovoj podršci, razmotreno je značajno više slučajeva nasilja u porodici i izrađeno više individualnih planova podrške žrtvama i njihove zaštite nego prethodnih meseci.\nObezbedili smo sanitarne pakete i zaštitnu opremu za 3 centra za žrtve seksualnog nasilja i silovanja, i pomogli im da otvore dodatne telefonske linije za pomoć ženama koje su preživele nasilje.\nPomogli smo Autonomnom ženskom centru koji pruža pravnu i psihološku pomoć ženama koje su preživele nasilje da poveća kapacitete svoje SOS linije. Tokom vanrednog stanja zabeleženo je 6 puta više poziva nego inače.\nOsim toga, UNDP podržava grupu "Novinarke protiv nasilja prema ženama" u širenju poruka o dostupnim vidovima psiho-socijalne podrške putem SOS telefona, razvijanju saveta za žene u situaciji nasilja, kreiranju kampanje na društvenim mrežama za podsticanje građana da prijavljuju nasilje koje se dešava u njihovom okruženju, kao i u reagovanju na medijsko izveštavanje o nasilju prema ženama i seksizmu.\nUNDP koordinira, u saradnji sa srodnim agencijama Ujedinjenih nacija i razvojnim partnerima, primera radi, posredstvom Inicijative Spotlight, partnerstva sklopljenog između Evropske unije i Ujedinjenih nacija u nameri da se stane na put nasilju prema ženama i devojčicama. Ova višegodišnja inicijativa globalnog obima usmerena je na preko 50 miliona neposrednih korisnika u 5 regiona i više od 25 zemalja.


U Srbiji je u protekla 24 sata registrovano još 396 pozitivnih na koronavirus, na 7.955 testiranih. Umrlo je još 11 osoba, ukupno od početka epidemije 472, rečeno je na konferenciji za novinare Kriznog štaba.\nNa respiratorima je 187 pacijenata, hospitalizovano je 4.375 ljudi.\nČlanovi Kriznog štaba nisu konkretno odgovorili na pitanje da li se starosna struktura umrlih od Kovida 19 promenila i rekli da nemaju konkretne podatke, ali napomenuli da od virusa umiru i mlađe osobe.\nU Kriznom štabu su rekli da veruju da su "uspeli sa današnjim danom da izađu iz perioda kašnjenja obrade rezultata" i da će nalazi biti gotovi u roku od 24 do 48 sati. Pokrajinski sekretar za zdravstvo Zoran Gojković je rekao da će građani od ponedeljka moći da preko aplikacije provere kakav im je rezultat testa i najavio da će Krizni štab o tome detaljnije govoriti narednih dana.\nČlan Kriznog štaba MIjomir Pelemiš ocenio je da se bolest "dobro kontroliše" i da je važno da građani poštuju mere zaštite.\nTrenutno su u celoj Srbiji na snazi mere koje podrazumevaju obavezno nošenje maske u zatvorenom i na otvorenom gde nije moguće držati odstojanje, zabrana okupljanja više od deset ljudi, i ograničen broj ljudi u zatvorenim objektima.\nU Kriznom štabu su rekli da maske moraju da nose i deca.\nU privremenoj bolnici u Beogradskoj areni trenutno je na lečenju 225 pacijenata sa lakšom, srednjom i teškom kliničkom slikom, od kojih većina ima zapaljenje oba plućna krila, kazao je koordinator te bolnice, pukovnik Veljko Milić.\nOn je za RTS rekao da je do sada kroz Arenu prošlo 345 pacijenata, a da je njihova klinička slika generalno teža od onih koji su ležali u bolnici na Beogradskom sajmu.\nMilić kaže da je starost pacijenata od 21 do 85 godina.\nU Komunalnoj miliciji rekli su za RTS da građani u najvećoj meri poštuju mere, a da je kontrola ugostiteljskih objekata pokazala da je tokom vikenda samo pet prekršilo zabranu ograničenja rada.


Objavljena dva poziva za 2022. godinu u okviru Marija Sklodovska Kiri akcija - Univerzitet Mediteran Podgorica\nCilj ove akcije je uspostavljanje i realizacija doktorskih programa kroz partnerstva organizacija iz različitih sektora u Evropi, i šire. Doktorski programi treba da odgovore na prepoznate potrebe u različitim oblastima istraživanja i inovacija, bolje uvežu doktorande sa akademskim i neakademskim sektorom i omoguće usavršavanje u oblasti istraživanja te sticanje prenosivih vještina i kompetencija relevantnih za inovacije i dugoročnu zapošljivost. Na poziv se mogu prijaviti međunarodni konzorcijumi univerziteta, istraživačkih institucija, preduzeća, malih i srednjih preduzeća i drugih neakademskih organizacija, koji bi trebalo da uključe:\nViše detalja o samom pozivu i uslovima prijavljivanja može se naći na na Portalu o mogućnostima finansiranja i prijavljivanja na tendere, putem kojeg se i podnosi projektnaprijava.\nEvropske postdoktorske stipendije – otvorene su za istraživače koji će mobilnost realizovati u Evropi sa ciljem nastavka svoje istraživačke karijere. Ove stipendije treba da se realizuju u državi članici EU ili državi pridruženoj programu Horizont Evropa i mogu trajati između 1 i 2 godine.\nsu stekli diplomu doktorskih studija do datuma isteka roka za prijavu – kandidati koji su uspješno odbranili doktorsku tezu, ali još uvijek nijesu formalno dobili diplomu, takođe će se smatrati kvalifikovanim za prijavljivanje;\nimaju najviše osam godina iskustva u istraživanju, od datuma sticanja diplome doktorskih studija – godine iskustva van istraživačke djelatnosti, kao i pauze u karijeri neće se računati u ovaj maksimum, kao ni godine iskustva u istraživanju realizovanom u trećim zemljama, ukoliko se radi o državljanima ili dugoročnim stanovnicima država članica EU ili zemalja pridruženih programu Horizont Evropa koji žele da se reintegrišu u Evropu;\n← UČEŠĆE NA ERASMUS INTERNATIONAL WEEK-U NA UNIVERZITETU U TEMIŠVARU\nFVU program: Srijedom u 6 – gost prof.dr Petar Ćuković, istoričar umjetnosti →


Britanski sastav Fejtles u BelEkspo centru - ATA Stars\nBritanski sastav Fejtles u BelEkspo centru\nHome/Vesti - ostalo/Muzika/Britanski sastav Fejtles u BelEkspo centru\nJedna od najvećih svetskih dens grupa, britanski sastav Fejtles (Faithless) održaće u subotu koncert u beogradskom BelExpo centru, a organizatori očekuju 3.000 posetilaca. Britanski bend, koji predvode Maksi Džez (Maxi Jazz) i Sister Blis (Sister Bliss), u Srbiju dolaze u okviru serije ekskluzivnih koncerata koji predstavljaju uvertiru za njihovu veliku festivalsku turneju.\nVeć su potvrđeni njihovi nastupi na festivalima Sziget (Mađarska), Oxegen (Irska), T in the Park (Škotska), Global Gathering (Velika Britanija), a nedavno su najavljeni i kao zvezde glavne bine ovogodišnjeg Glastonbury festivala (Velika Britanija).\nNedavno su objavili spot za pesmu „Not going houm“ (Not Going Home), koji je bio najgledaniji na sajtu Jutjub te nedelje, a novi album pod nazivom „Dens“ (The Dance) fanovi mogu da očekuju već 16. maja.\nFejtles u Srbiju dolaze u desetočlanoj postavi uz još blizu 20 ljudi iz menadžmenta i produkcije. Pored frontmena Maksi Džeza i Sister Blis na klavijaturama, koncertnu postavku čine još i gitarista, basista, bubnjar, perkusionista i prateći vokali, a sve to dopunjeno odličnom produkcijom zbog koje su Fejtles poznati kao „globalna dens atrakcija“.\nUlazi BelEkspo centra otvaraju se u 21 čas. U 22 časa prvi na scenu izlaze domaće elektro zvezde Gud gajs (The Good Guys), a Fejtles počinju koncert u 23.30 kada se sa bine očekuju neki od najvećih hitova benda kao što su Insomnia (Insomnia), Gad iz di-džej (God is a Đ), Salva Mea, Mjuzik meters (Music Matters), ali i neke pesme sa najavljenog albuma „Dens“. Nakon koncerta Fejtlesa nastavlja se žurka do ranih jutarnjih časova uz domaće di-džejeve i grupu SevdahBABY.\nPovezana vest: Darkvud dab i Svi na pod sviraju na Supernatural festivalu\nBy ATA Stars Redakcija|2010-04-23T20:03:34+01:00april 23rd, 2010|Muzika|0 Comments


Srbija nije razumela šta je Zoran Đinđić radio kao premijer - Dijalog.net\nNaslovna Politika Srbija nije razumela šta je Zoran Đinđić radio kao premijer\nSrbija nije razumela šta je Zoran Đinđić radio kao premijer\nPostavljeno 9. March 2018.\nBeograd, 9. mart 2018. – Zoran Đinđić je bio vizionar, filozof na vlasti koji je projektovao nov mentalitet i duh svakog građanina, ali i čovek koga Srbija nije razumela, ocenjeno je na predstavljanju knjige "Đinđić" objavljene povodom 15. godišnjice ubistva bivšeg premijera Srbije.\nPredsednik Nove stranke i jedan od 15 autora tekstova u knjizi, Zoran Živković, ocenio je da je Đinđić bio "najveći reformator u modernoj srpskoj istoriji, mada neuspešan".\n"On nema zamenu niti naslednika, nedostaje već 15 godina. Moj najveći lični uspeh je to što sam dva puta bio njegov zamenik. Za njega je bio karakterističan filozofski, ali i praktičan način rada, energija da se nešto menja. Bio je spreman da menja i sebe i da, mada teško, prizna i svoje greške, a imao ih je", kazao je Živković na promociji u Beogradu.\nPo njegovim rečima, najveća Đinđićeva greška bio je "nedostatak 6. oktobra".\n"Grešio je kada je od Radovana Karadžića hteo da napravi diplomatu, ili kada su u Skupštini Srbije oduzeti mandati Demokratskoj stranci Srbije. Ali njegova najveća greška je nedostatak 6. oktobra, to što nas je 'kilavi trut' kako je govorio za Vojislava Koštunicu, uverio da nije vreme za potpuni diskontinuitet s režimom Slobodana Miloševića. Da smo to uradili, siguran sam da bi Zoran danas bio živ a da bi Srbiji bilo bolje", ocenio je lider Nove stranke.\nZamenica glavnog i odgovornog urednika nedeljnika "NIN", Vesna Mališić ocenila je da Srbija nije razumela šta je Zoran Đinđić radio kao premijer i da je on bio "stranac" za nju.\n"Za mene kao novinara, Zoran je bio izuzetna figura. Bio je čovek dijaloga, nikada nije tražio autorizaciju teksta, bilo mu je važno da njegove ideje žive. On i Vesna Pešić edukovali su novinare kada je talas nacionalizma postao dominantan početkom devedesetih godina prošlog veka", rekla je Vesna Mališić.\nGovoreći o Zoranu Đinđiću, sociološkinja Vesna Pešić je ocenila da je on kao predsednik Demokratske stranke i premijer Srbije, bio "izuzetna ličnost".\n"Iako je bio premijer, smatrao je da njegov zadatak nije da vlada. U svom ekspozeu je rekao da je dobio mandat ne da vlada, već da menja. Danas smo na najudaljenijoj tački od onoga što je Đinđić hteo", kazala je Vesna Pešić.\nPo rečima potpredsednika Demokratske stranke Branislava Lečića, Đinđić je projektovao nov mentalitet i duh svakog građanina Srbije.\n"On je provocirao svakog da misli i radi, bio je filozof na vlasti što retko koji narod ima", naveo je Lečić.\nBivši glavni urednik “Novosti” Manojlo Vukotić je kazao da je cilj knjige “Đinđić” da probudi sećanje na premijera ubijenog 12. marta 2003. godine.\n"Ovih šest slova u njegovom prezimenu nosi mnoga značenja, poput reforme, vizije, budućnosti, pameti. U knjizi je 15 prvaka u svojim oblastima dalo odgovor na pitanje kakva je bila Đinđićeva vizija Srbije. To nisu hvalospevi, već rendgenski snimci njegovog rada i vremena", kazao je Vukotić.\nDodao je da Đinđić "nije bio svetac", već da je svojom specifičnom pojavom "razbio tmurnu scenu Srbije".\nPored tekstova učesnika konferencije, u knjizi je objavljeno i kako su Đinđićevu viziju Srbije razumeli akademici Ljubomir Simović i Dušan Kovačević, istoričarka Latinka Perović, književnica Vida Ognjenović, pisac Dragan Velikić, režiser Goran Marković, bivša ministarka u Vladi Zorana Đinđića Gordana Matković, advokat Boža Prelević, predsednik sindikata "Nezavisnost" Zoran Stojiljković.\nPredhodno Dva nova konkursa Fondacije za otvoreno društvo Srbija\nSledeće Blokada izbora zamenika tužilaca šteti građanima Srbije\nHumanitarna knjiga “Dostojno jest” za podršku terminalno bolesnih onkoloških pacijenata\nBeograd, 17. septembar 2018. – Gruba statistika pokazuje da se godišnje od ka…\nArhipelag predstavio Belićev “Izazov modernosti”\nBeograd, 23. jun 2018. – Knjiga eseja međunarodno poznatog umetnika Milija Belića Iz…\nTop Tags Evropska unija mediji evropske integracije vladavina prava Srbija i Evropska unija Civilno društvo Vlada Republike Srbije Politika OCD mladi Evropska komisija lokalna samouprava konkurs Pravosuđe Društvo


Američki ambasador: Kosovo nema razloga da se plaši ZSO – Balkanekspresrb.rs\nAmerički ambasador: Kosovo nema razloga da se plaši ZSO\n27/09/2017 Off By\nAmerički ambasador na Kosovu Greg Delavi izjavio je da bi Zajednica opština sa srpskom većinom trebalo da se formira u skladu sa Ustavom Kosova i da Kosovo nema razloga da se plaši te asocijacije.\n“Ja sigurno mislim da Asocijacija opština sa srpskom većinom treba da se formira u skladu sa Ustavom Kosova. Bilo mi je drago kada sam video izjavu posebne izaslanice EU na Kosovu, gospođe Natalije Apostolove da je to i vizija Evropske unije. Mislim da je značajno, jer ono što asocijacija radi je da olakša Srbima tamo gdje su većina, da zajedno rade na zajedničkim pitanjima, kao zdrastvena zaštita i obrazovanje, gde je jezik stvarno izuzetno značajan”, rekao je Delavi u intervjuu za današnju “Koha ditore”.\nOn ističe da Kosovo nema razloga da se plaši Zajednice opština sa srpskom većinom.\n“Za mene Asocijacija ima zadatak da ojača suverenitet Kosova na celoj svojoj teritoriji, eliminisanje paralelnih struktura koje vode strukture druge države i postavljanje svih aspekata lokalne uprave odlučno u okviru ustavnih odredbi Kosova”, rekao je američki ambasador. Prema njemu, slučaj ZSO ne predstavlja opasnost po suverenitet Kosova kao što je to bio slučaj u Bosni.\n“Mi smo u traženju rješenja koje će proširiti suverenitet, a ne što smanjuje suverenitet Kosova”, rekao je Delavi. Američki ambasador ocenjuje da je dijalog o normalizaciji odnosa između Kosova i Srbije već doneo značajna pozitivna kretanja za građane Kosova.\n“To su sporazum o carinama, o međunarodnom telefonskom broju, reintegracija Policije Kosova na sever zemlje… Značajno je da se prizna da je dijalog doneo Kosovu suštinske dobiti”, rekao je on. Delavi ističe da se način organizacije dijaloga tiče Kosova i Srbije, da EU posreduje dok SAD snažno podržava dijalog i da je godinama učinila mnogo na tome.\n“Ako dve vlade žele da promene način vođenja dijaloga, onda za mene nema problema, za svo vreme dok su one o tome saglasne. Ceo dijalog se odnosi na sporazume između dve države. Tako da mislim da je pozitivna činjenica da dve države traže načina da ažuriraju dijalog koji je prošao kroz neke teške mesece”, rekao je ambasador.\nDelavi ističe da je poboljšanje odnosa značajno za obe zemlje kako bi mogle da idu napred u procesu učlanjenja u EU. Prema njemu, značajno je da u dijalogu budu obuhvaćeni, što je više moguće, stavovi što većeg broja političkih aktera na Kosovu.(Agencije)♦\nTagsGreg Delavi Koha Ditore Kosovo ZSO\nAlbanski gradonačelnik uhapšen u Skoplju\nEurostat: Hrvati najnekulturniji narod EU


On je kazao da možemo već od novembra da povećamo penzije, dodajući da će biti ukinut zakon koji je donet u cilju ekonomskog oporavka, tako da će i oni sa najvećim penzijama imati povećanje.\n- I oni sa najvećim penzijama imaće značajno povećanje, oni koji su imali 90.000 imaće 100.000 dinara sada. Svi će imati veće penzije nego ikada - rekao je Vučić.\nOn je istakao da mu je posebna želja, a veruje da će premijerka i nadležni ministar to uraditi, da povećaju penzije onima koji su primali do 30.000 dinara.\n- Želim da povećamo penzije onima koji su imali do 30.000 dinara penzije, da dobiju više nego što bi dobili samo ukidanjem zakona. Ti ljudi predstavljaju najveću grupu penzionera, a ima ih oko 1,152 miliona, i moraju osetiti boljitak jer su dali najviše za našu zemlju svojom trpeljivošću i strpljenjem. Verovali su da teške reforme donose rezultate - objasnio je on.\nVučić je rekao da će svi penzioneri imati značajno veće penzije. Što se plata tiče, on se nada da će povećanje uslediti još ove godine, ali da će o tome moći da kaže više za desetak dana.